**Zmluva o DIELO č. [●]**

uzatvorená v zmysle § 536 a nasl. Obchodného zákonníka na zákazku

 **„Zlepšenia eGov služieb“**

**Zmluvné strany**

**Objednávateľ:**

Obchodné meno: **SLOVENSKÝ VODOHOSPODÁRSKY PODNIK, štátny podnik**

Sídlo: Martinská 49, 821 05 Bratislava - mestská časť Ružinov

Zapísaný v Obchodnom registri Okresného súdu Bratislava I, Oddiel: Pš, Vložka číslo: 427/B

Štatutárny orgán: **[●]**, generálny riaditeľ

IČO: 36 022 047

DIČ: 2020066213

IČ DPH: SK2020066213

Bankové spojenie: **[●]**

IBAN: **[●]**

(ďalej len „Objednávateľ”)

a

**Zhotoviteľ:**

Obchodné meno: [●]

Sídlo: [●]

Zapísaný v [●]

Štatutárny orgán: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

Osoba oprávnená na podpis Zmluvy: **[●]**

(ďalej len „Zhotoviteľ“)

1. **PREAMBULA**
	1. Zmluva bola medzi Zmluvnými stranami uzatvorená ako výsledok verejného obstarávania nadlimitnej zákazky s názvom: „Zlepšenia eGov služieb“ vyhlásenej Objednávateľom ako verejným obstarávateľom
		1. v súlade so Zákonom o verejnom obstarávaní a
		2. v súlade s Oznámením o vyhlásení verejného obstarávania číslo [●] zverejneným v Úradnom vestníku Európskej únie dňa [●].

(ďalej aj ako „Verejné obstarávanie“)

1. **DEFINÍCIE POUŽÍVANÝCH POJMOV**
	1. Pre účely Zmluvy budú nižšie uvedené slová a výrazy chápané nasledovne. Uvedený význam platí pre jednotné ako aj množné číslo daných výrazov:

|  |  |
| --- | --- |
| „Akceptačné konanie“ | znamená proces, v ktorom Objednávateľ posudzuje úplnosť a funkčnosť Zhotoviteľom predloženého realizačného výstupu, ktorým je zhotovená časť Diela podľa Zmluvy, a to na základe Akceptačných kritérií podľa Zmluvy, pričom, ak to vyplýva z povahy príslušnej časti Diela účasťou Akceptačného konania je aj Akceptačné testovanie a v prípade ak sa v Akceptačnom konaní preukáže splnenie Akceptačných kritérií je výsledkom Akceptačného konania podpísanie Akceptačného protokolu; podkladom pre Akceptačné konanie je, v závislosti od konkrétneho realizačného výstupu, buď, na základe pripomienok Objednávateľa, ukončený realizačný výstup, alebo Objednávateľom potvrdené testovacie skripty (súhrnný protokol testovania, protokol testov) po vykonaných používateľských a integračných testoch, alebo prezenčná listina účastníkov školení; |
| „Akceptačné kritériá“ | sú merateľné, technické alebo vecné parametre jednotlivých častí Diela podľa Zmluvy, vopred odsúhlasené Zmluvnými stranami v Detailnom návrhu riešenia, za splnenia ktorých bude Objednávateľ akceptovať dodanie jednotlivých častí Diela; |
| „Akceptačné testovanie“ | znamená proces preverenia úplnosti a funkčnosti implementovaných funkcionalít časti Diela, vykonávaný Objednávateľom a/alebo Zhotoviteľom podľa Akceptačných kritérií, |
| „Akceptačný protokol | znamená dokument vyhotovený v súlade s článkom VIII. Zmluvy, ktorým Objednávateľ v Akceptačnom konaní potvrdí prevzatie realizačného výstupu, ktorým je úplne a funkčne zhotovená časť Diela spĺňajúca Akceptačné kritériá podľa Zmluvy; |
|  „APV“ | znamená aplikačné programové vybavenie; |
| „Autorský zákon“ | znamená zákon č. 185/2015 Z. z. Autorský zákon v znení neskorších predpisov; |
| „Bezpečnostná dokumentácia“ | znamená bezpečnostné politiky, štandardy, procedúry, výsledky analýzy rizík, výsledky auditov a iné dokumenty relevantné z hľadiska informačnej/kybernetickej bezpečnosti systému alebo podniku; |
| „Bezpečnostný incident“ | akýkoľvek spôsob narušenia bezpečnosti informačného systému Objednávateľa, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky Objednávateľa a pravidiel súvisiacich s bezpečnosťou informačných systémov verejnej správy; |
| „Cena Diela“ | znamená celkovú cenu Diela za vykonanie Diela a všetkého plnenia podľa Zmluvy;  |
| „Detailný návrh riešenia“ alebo „DNR“ | znamená dokument vypracovaný Zhotoviteľom podľa Zmluvy, v súlade s Vyhláškou č. 85/2020 Z. z., obsahujúci spracovanie detailného návrhu architektúry a funkčného riešenia Diela, špecifikácie potrebnej technickej a komunikačnej infraštruktúry Diela, návrh rozhraní Diela, ako aj postup zhotovenia Diela (vrátane detailného harmonogramu postupu zhotovenia Diela a detailného harmonogramu Akceptačného testovania), informácie o licencovaní vrátane detailnej špecifikácie počtu a druhu licencií vo väzbe na autora a to všetko v súlade s Opisom predmetu zákazky, pričom tento dokument bude predmetom akceptácie v Akceptačnom konaní podľa Zmluvy a po podpise Akceptačného protokolu sa stáva záväzným dokumentom pre realizáciu plnenia predmetu Zmluvy;  |
| „Dielo“ | znamená zhotovenie diela - softvérového riešenia „Zlepšenia eGov služieb“, a to v rozsahu podrobnejšie špecifikovanom v článku IV. Zmluvy a v súlade s podmienkami a požiadavkami definovanými Zmluvou, vrátane jej všetkých príloh a ostatných podkladov odovzdaných Zhotoviteľovi pred uzatvorením Zmluvy;  |
| „Dokumentácia“ | znamená prevádzkovú, aplikačnú, konfiguračnú, inštalačnú a používateľskú príručku Diela, alebo iný dokument dodávaný Zhotoviteľom a/alebo ním aktualizovaný podľa Zmluvy; |
| „Dôverné informácie“ | znamenajú všetky informácie poskytnuté vedome či nevedome v ústnej alebo v písomnej forme jednou Zmluvnou stranou druhej. Za dôverné informácie sa považujú tiež všetky skutočnosti a informácie tvoriace obchodné tajomstvo v zmysle § 17 Obchodného zákonníka, najmä skutočnosti povahy obchodnej, finančnej, právnej, prevádzkovej, organizačnej, technickej, technologickej, dokumentárnej, informatívnej a inej akokoľvek súvisiacej s Objednávateľom jeho zamestnancami, osobami s ním spolupracujúcimi, ktoré sa dostanú alebo sa dostali do dispozície Zhotoviteľa, a to aj tie, o ktorých získa Zhotoviteľ vedomosť pred vznikom tohto zmluvného vzťahu medzi Zmluvnými stranami, a to v ústnej, písomnej, elektronickej alebo akejkoľvek inej podobe. Dôvernými informáciami sú aj akékoľvek ďalšie informácie verejne neprístupné, ktoré Objednávateľ označí ako dôverné, alebo s ktorými sa má nakladať, vzhľadom na okolnosti známe Zhotoviteľovi pri poskytnutí alebo získaní informácií ako s dôvernými alebo akékoľvek informácie, z povahy ktorých je pochopiteľné, že sú dôverné. Dôverné informácie sú aj akékoľvek verejne neprístupné technické, obchodné alebo komerčné špecifikácie, plány, náčrty, modely, vzorky, dáta, počítačové programy, softvér, know-how, myšlienky alebo dokumentácia v akejkoľvek podobe, či už zachytené hmotne alebo ústne poskytnuté. Za Dôverné informácie sa považujú aj informácie o pomeroch Objednávateľa, jeho činnosti, procesoch, systémoch, metodológiách a výkonoch a akékoľvek ďalšie skutočnosti, ktoré Objednávateľ písomne neodsúhlasil na zverejnenie; |
| „Expert“ | znamená odborne spôsobilú osobu Zhotoviteľa podľa bodu 7.3 Zmluvy, ktorá je uvedená v Zozname Expertov; |
| „HW“ | znamená hardvérový produkt/prostriedok, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia; |
| „Implementácia“ | znamená proces, pri ktorom je na základe inštalácie a konfigurácie APV vytváraný a rozvíjaný informačný systém; |
| „IT Projektový manažér Zhotoviteľa“ | znamená fyzickú osobu, ktorá je zástupcom Zhotoviteľa a riadi projektový tím Zhotoviteľa pri plnení Zmluvy, zodpovedá za plnenie Projektu v rozsahu, čase, kvalite a nákladoch dohodnutých touto Zmluvou, voči Objednávateľovi je primárnou kontaktnou osobou za Zhotoviteľa a má na základe poverenia Zhotoviteľa alebo na základe výkonu funkcie u Zhotoviteľa dostatočné právomoci na všetky úkony v mene Zhotoviteľa súvisiace s plnením Zmluvy, avšak nemá oprávnenie na podpis dodatku k Zmluve ani na uzavretie akejkoľvek dohody s Objednávateľom, ktorá by znamenala zmenu Zmluvy; |
| „IT Projektový manažér Objednávateľa“ | znamená fyzickú osobu, ktorá je zástupcom Objednávateľa a riadi projektový tím Objednávateľa pri plnení Zmluvy, voči Zhotoviteľovi je primárnou kontaktnou osobou za Objednávateľa, kontroluje v mene Objednávateľa podľa Zmluvy činnosť Zhotoviteľa, vrátane ukladania úloh a písomného preberania dokončených plnení podľa Zmluvy v Akceptačnom konaní a podpisovania Akceptačných protokolov, monitoruje plnenie detailného harmonogramu postupu zhotovenia Diela, ktorý je súčasťou Detailného návrhu riešenia, plní ďalšie úlohy určené touto Zmluvou a má na základe poverenia Objednávateľa alebo na základe svojho pracovného zaradenia u Objednávateľa dostatočné právomoci na všetky úkony v mene Objednávateľa súvisiace s plnením Zmluvy, avšak nemá oprávnenie na podpis dodatku k Zmluve ani na uzavretie akejkoľvek dohody so Zhotoviteľom, ktorá by znamenala zmenu Zmluvy; |
| „IT Projektoví manažéri“ | znamenajú spoločne IT Projektového manažéra Zhotoviteľa a IT Projektového manažéra Objednávateľa; |
| „Kľúčový Expert“ | znamená odborne spôsobilú osobu Zhotoviteľa, ktorej skúsenosťami Zhotoviteľ v Súťaži preukázal splnenie odbornej kvalifikácie a skúseností jednotlivých expertov (Technickej a odbornej spôsobilosti podľa § 34, ods. 1, písm. g) Zákona o verejnom obstarávaní a ktorá je uvedená v Zozname Expertov; |
| „Metodika riadenia QAMPR“ | je Metodika projektového riadenia Objednávateľa, dostupná na: <https://www.mirri.gov.sk/sekcie/informatizacia/riadenie-kvality-qa/riadenie-kvality-qa/index.html>; |
| „Metodika zabezpečenia“ | je dokument Metodika pre systematické zabezpečenie organizácií verejnej správy v oblasti informačnej bezpečnosti vydaný Computer Security Incident Response Team Slovakia – CSIRT.SK, dostupný na <https://www.csirt.gov.sk/metodika-zabezpecenia-ikt.html>; |
| „Nariadenie GDPR“ | znamená nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov; |
| „Návrh na plnenie kritérií“ | znamená prílohu podľa bodu 26.11.3 Zmluvy; |
| „Obchodný Zákonník“ | znamená zákon číslo 513/1991 Zb. Obchodný zákonník v znení neskorších právnych predpisov; |
| „Opis predmetu zákazky“ | znamená prílohu podľa bodu 26.11.1 Zmluvy; |
| „PID“ | znamená dokument vypracovaný podľa Vyhlášky č. 85/2020 Z. z., ktorýdefinuje všetky kľúčové informácie potrebné pre riadenie Projektu, vrátane definície Projektu a projektového plánu, popisujúci dodávku a implementáciu Diela, a to všetko v súlade s Opisom predmetu zákazky, pričom tento dokument bude predmetom akceptácie v Akceptačnom konaní podľa Zmluvy a po podpise Akceptačného protokolu sa stáva záväzným dokumentom pre realizáciu plnenia predmetu Zmluvy; |
| „Poskytovateľ“ | znamená riadiaci orgán pre Operačný program Integrovaná infraštruktúra v rámci operačnej osi 7 Informačná spoločnosť. Vo fáze implementácie projektov koná v mene a na účet riadiaceho orgánu Ministerstvo investícií, regionálneho rozvoja a informatizácie Slovenskej republiky , ktorá je sprostredkovateľským orgánom pre  Operačný program Integrovaná infraštruktúra v rámci operačnej osi 7 Informačná spoločnosť; |
| „Preexistentný zdrojový kód“ | znamená zdrojový kód každého SW 3. strany, ktorý bol vytvorený nezávisle od zhotovenia Diela; |
| „Programové vybavenie“ | znamená počítačový program, Softvér, ktorý je súčasťou plnenia Zmluvy a je dodaný Zhotoviteľom, vrátane súvisiacej dokumentácie, Implementácie a naplnenia dátami; |
| „Projekt“ | znamená súbor činností v postupnosti vedúcej k zhotoveniu a dodaniu Diela, ktorý Objednávateľovi umožní využívať požadované funkcionality Diela definované v Opise predmetu zákazky; |
| „Riadiaci výbor“ | je najvyšší riadiaci orgán Projektu, ktorý je oprávnený riešiť všetky otázky týkajúce sa riadenia Projektu (s výnimkou uzatvárania dodatkov k Zmluve, či iných dohôd, ktoré by znamenali zmenu Zmluvy); |
| „Smernica o elektronickej fakturácii“ | znamená Smernicu Európskeho parlamentu a Rady EÚ 2014/55/EU zo 16. apríla 2014 o elektronickej fakturácii vo verejnom obstarávaní (Ú.v. EÚ L 133, 06.05.2014); |
| „SLA zmluva“ alebo „Servisná zmluva“ | je zmluva o podpore prevádzky, údržbe a rozvoji Diela, uzatvorená Zmluvnými stranami na základe Verejného obstarávania, ktorej predmetom je poskytovanie služieb podpory, údržby a rozvoja Diela, vytvoreného, dodaného a Implementovaného na základe Zmluvy; |
| „Subdodávateľ“ | je osoba definovaná § 2, ods. 5, písm. e) Zákona o verejnom obstarávaní priamo alebo nepriamo poverená Zhotoviteľom vykonaním akejkoľvek časti Diela pre Zhotoviteľa v súvislosti s plnením podľa  Zmluvy,  |
| „Súťaž“ | znamená postup vo verejnom obstarávaní nadlimitnej zákazky, výsledkom ktorého je uzatvorenie Zmluvy;  |
| „Súťažné podklady“ | znamenajú všetky podklady, doklady a dokumentáciu definovanú v § 42 Zákona o verejnom obstarávaní, predloženú Objednávateľom v procese verejného obstarávania zákazky, výsledkom ktorého je uzatvorenie Zmluvy, vrátane poskytnutých vysvetlení k týmto podkladom, dokladom a dokumentácii, údajov uvedených v oznámení o vyhlásení Verejného obstarávania a prijatej ponuky Zhotoviteľa;  |
| „SW“ alebo „Softvér“ | je softvérový produkt, ktorý je súčasťou počítačového programu vrátane dokumentácie a manuálov, ktorý tvorí súčasť Diela a bol dodaný Zhotoviteľom v rámci plnenia Zmluvy, a to:Štandardný (tzv. krabicový) softvér, ktorý nie je možné meniť na základe požiadaviek Objednávateľa, alebosoftvérová aplikácia vyvinutá na základe požiadaviek Objednávateľa alebo nad štandardným softvérom s možnosťou ďalšieho vývoja; |
| „SW infraštruktúra“ | znamená súbor softvérových komponentov tretích strán, ktoré sú inštalované na HW prostriedkoch a vytvárajú prostredie pre fungovanie Diela; |
| „Účel Zmluvy“ | je zabezpečenie vytvorenia softvérového riešenia, ktorý bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v Zmluve a v Súťažných podkladoch, a ktorý bude v spojení s ostatnými službami poskytnutými Zhotoviteľom na základe Zmluvy spôsobilým nástrojom na plnenie úloh Objednávateľa požadovaných osobitnými predpismi a cieľov deklarovaných v Opise predmetu zákazky, resp. v ďalších dokumentoch, na ktoré Zmluva odkazuje; |
| „Vada Diela (záručná Vada Diela)“ | znamená zhotovenie Diela alebo jeho časti tak, že Dielo alebo niektorá jeho časť, čo i len čiastočne nespĺňa požiadavky špecifikované v článku IV. Zmluvy, pričom Zhotoviteľ zodpovedá za Vady Diela, ktoré má Dielo, resp. jeho časť v čase podpisu príslušného Akceptačného protokolu Objednávateľom podľa Zmluvy; |
| „Vada kategórie A“ | znamená vadu Diela, ktorá zabraňuje alebo podstatne obmedzuje použitie Diela zhotoveného v zmysle Zmluvy alebo jeho samostatnej, jednoznačne rozoznateľnej časti, na účely na ktoré bolo Dielo, resp. tieto jeho časti zhotovené, alebo na ktoré sú určené podľa Zmluvy a to v takom rozsahu, že Dielo alebo jeho samostatná, jednoznačne rozoznateľná časť, nemôže byť použité v každodenných operáciách, alebo môže byť použité len pri neprimeranom úsilí, ktoré nie je možné racionálne požadovať; za Vadu kategórie A môžu byť tiež považované viaceré Vady kategórie B a/alebo Vady kategórie C, ktoré sa objavia súčasne, ak kombinácia týchto vád Diela má rovnaký efekt ako Vada kategórie A;  |
| „Vada kategórie B“ | znamená vadu Diela, ktorá výrazne ovplyvňuje riadne použitie celého Diela, alebo jeho samostatnej, jednoznačne rozoznateľnej časti, na účely na ktoré bolo Dielo, resp. tieto jeho časti zhotovené, alebo na ktoré sú určené podľa Zmluvy, a to v takom rozsahu, že používanie Diela, resp. jeho samostatnej, jednoznačne rozoznateľnej časti v každodenných operáciách vedie k podstatnej dodatočnej práci v porovnaní s použitím Diela, resp. jeho časti v každodenných operáciách bez takejto vady Diela, avšak nie je Vadou kategórie A; |
| „Vada kategórie C“ | znamená vadu Diela, ktorá neovplyvní výrazne funkčnosť, použitie, prevádzku, údržbu alebo ďalší vývoj Diela a nie je Vadou kategórie A ani Vadou kategórie B;  |
| „Vyhláška č. 78/2020 Z. z.“  | znamená Vyhlášku Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov; |
| „Vyhláška č. 85/2020 Z. z.“ | znamená Vyhlášku Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v znení neskorších predpisov; |
| „Vyhláška č. 179/2020 Z. z.  | znamená Vyhlášku Úradu podpredsedu vlády Slovenskej republiky pre investície a informatizáciu č. 179/2020 Z. z. ktorou sa ustanovuje spôsob kategorizácie a obsah bezpečnostných opatrení informačných technológií verejnej správy v znení neskorších predpisov; |
| „Vytvorený zdrojový kód“ | znamená zdrojový kód každého SW, ktorý bol Zhotoviteľom vytvorený pri zhotovení Diela; |
| „Zákon o DPH“ | znamená zákon číslo 222/2004 Z. z. o dani z pridanej hodnoty v znení neskorších predpisov; |
| „Zákon o e-Governmente“ | znamená zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente)v znení neskorších predpisov; |
| „Zákon o EŠIF“ | znamená zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov; |
| „Zákon o finančnej kontrole“ | znamená zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov;  |
| „Zákon o ITVS“ | znamená zákon číslo 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov; |
| „Zákon o KB“ | znamená zákon číslo 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov; |
| „Zákon o ochrane osobných údajov“ | znamená zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov |
| „Zákon o registri partnerov verejného sektora“ | znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov; |
| „Zákon o slobodnom prístupe k informáciám“ | znamená zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov; |
| „Zákon o verejnom obstarávaní“ | znamená zákon číslo 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; |
| „Zákon o zaručenej elektronickej fakturácii“ | znamená zákon číslo 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov v znení neskorších predpisov; |
| „Zmluva“ | znamená túto Zmluvu o Dielo; |
| „Zmluva o NFP“ | znamená Zmluvu o poskytnutí nenávratného finančného príspevku uzatvorenú medzi Objednávateľom ako prijímateľom nenávratného finančného príspevku a Ministerstvom dopravy a výstavby Slovenskej republiky v zastúpení Ministerstvom investícií, regionálneho rozvoja a informatizácie Slovenskej republiky ako Poskytovateľom nenávratného finančného príspevku,  |
| „Zmluvná strana“ | znamená podľa kontextu Objednávateľa alebo Zhotoviteľa alebo obe Zmluvné strany súčasne; |
| „Zoznam Expertov“ | znamená zoznam Expertov Zhotoviteľa predložený pri podpise Zmluvy, ktorý tvorí prílohu podľa bodu 26.11.4 Zmluvy. |

* 1. Pojmy nedefinované v bode 2.1 Zmluvy a definované inde v texte Zmluvy majú pre celé znenie Zmluvy obsah a význam, ktorý je pre ne uvedený v príslušnej definícii v texte Zmluvy.
1. **VÝCHODISKOVÉ PODKLADY PRE VYKONANIE DIELA**
	1. Podkladom pre vykonanie Diela a ostatného plnenia podľa Zmluvy je najmä:
		1. Zmluva,
		2. platné právne predpisy, vzťahujúce sa na vykonávané Dielo,
		3. Súťažné podklady,
		4. požiadavky a pokyny Objednávateľa predložené Zhotoviteľovi počas plnenia predmetu Zmluvy písomne pred zahájením konkrétnej činnosti,
		5. Rozpočet.
	2. V prípade rozporov v dokumentoch a plnení Zmluvy majú prioritu doklady v nasledovnom poradí:
		1. Zmluva,
		2. Súťažné podklady.
2. **PREDMET PLNENIA ZHOTOVITEĽA**
	1. Predmetom plnenia Zhotoviteľa podľa Zmluvy je:
		1. zhotovenie Diela „Zlepšenia eGov služieb“,
		2. vypracovanie Projektového iniciálneho dokumentu (PID) v 1 elektronickom vyhotovení na CD/USB vo formáte pdf. s možnosťou fulltextu;
		3. vypracovanie Detailného návrhu riešenia v 1 elektronickom vyhotovení na CD/USB vo formáte pdf. s možnosťou fulltextu,
		4. vypracovanie kompletnej dokumentácie súvisiacej s Dielom v súlade so Zákonom o ITVS a jeho vykonávacími predpismi a to
			1. Technickej dokumentácie v 1 elektronickom vyhotovení na CD/USB vo formáte pdf. s možnosťou fulltextu,
			2. Prevádzkovej dokumentácie - prevádzkový opis a pokyny pre servis a údržbu v 1 elektronickom vyhotovení na CD/USB vo formáte pdf. s možnosťou fulltextu,
			3. Používateľskej dokumentácie - používateľskej príručky v 1 elektronickom vyhotovení na CD/USB vo formáte pdf. s možnosťou fulltextu,
		5. doplniť (aktualizovať) Bezpečnostnú dokumentáciu Objednávateľa v súvislosti s vykonaným Dielom, vrátane doplnenia (aktualizácie) dokumentácie Objednávateľa na ochranu osobných údajov, tak aby bol zabezpečený súlad spracúvania osobných údajov s požiadavkami platnej legislatívy SR a EÚ Fa Havarijného plánu (pokynov na obnovu pri výpadku alebo havárii) v 1 elektronickom vyhotovení na CD/USB vo formáte pdf. s možnosťou fulltextu,
		6. udelenie súhlasu na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia Zmluvy, prípadne použité na plnenie predmetu Zmluvy, vrátane poskytnutia potrebných licencií k SW produktom a to aj k SW 3. strán, ktoré boli použité v rámci plnenia predmetu Zmluvy a to v rozsahu požadovanom Objednávateľom podľa Zmluvy,
		7. vykonanie školenia - uskutočnenie školenia používateľov Diela podľa Zmluvy a to vrátane plánovania školenia, prípravy školenia, vykonania školenia, vyhodnotenia školenia a ukončenia školenia,
		8. ďalšie dodávky, činnosti a práce nevyhnutné pre riadne a včasné zhotovenie Diela v súlade so Zmluvou, ktoré nie sú v Zmluve výslovne stanovené ako povinnosť Objednávateľa.
	2. Podrobný opis predmetu plnenia Zhotoviteľa je uvedený v Opise predmetu zákazky, vrátane jeho prílohy.
	3. Pre zamedzenie pochybností Zmluvné strany výslovne uvádzajú, že súčasťou plnenia podľa Zmluvy nie je dodávka HW.
	4. Požiadavky a podmienky uvedené v Opise predmetu zákazky Zhotoviteľ zohľadní pri vypracovaní Detailného návrhu riešenia Diela, a zároveň sa zaväzuje vykonať samotné vytvorenie, dodanie a implementáciu Diela v súlade s Detailným návrhom riešenia Diela odsúhlaseným Objednávateľom v Akceptačnom konaní podľa Zmluvy. Dodané Dielo musí spĺňať všetky funkčnosti, technické vlastnosti a kvalitu špecifikovanú v prílohách Zmluvy.
	5. Zhotoviteľ sa zaväzuje zhotoviť Dielo a všetky jeho časti tak, aby spĺňali všetky požiadavky vzťahujúce sa na informačný systém verejnej správy, stanovené aktuálne platnými a účinnými právnymi predpismi. V prípade, ak po nadobudnutí účinnosti Zmluvy a pred odovzdaním Diela na základe Záverečného akceptačného protokolu podľa Zmluvy dôjde v právnom poriadku Slovenskej republiky, alebo v právnej úprave Európskej únie k takým legislatívnym zmenám právnych predpisov, ktoré budú mať vplyv na Dielo alebo jeho časť, alebo na práva a povinnosti Zmluvných strán podľa Zmluvy, a tým vyvolajú potrebu vykonania zmien Diela alebo jeho časti, potom o potrebe vykonania takýchto zmien budú Zmluvné strany rokovať a prípadné zmeny Diela alebo jeho časti môžu byť realizované až na základe dodatku k Zmluve uzatvoreného Zmluvnými stranami v súlade s podmienkami § 18 Zákona o verejnom obstarávaní.
	6. Objednávateľ sa zaväzuje riadne a včas zhotovené Dielo prevziať a uhradiť za riadne a včas zhotovené Dielo Zhotoviteľovi Cenu Diela, a to v rozsahu a za podmienok dohodnutých v  Zmluve.

1. **ČAS A MIESTO VYKONANIA DIELA A POSKYTNUTIA PLNENIA ZHOTOVITEĽA**
	1. Zhotoviteľ je povinný vykonať a odovzdať Dielo a poskytnúť všetko dohodnuté plnenie podľa Zmluvy najneskôr do 30.09.2023.
	2. Zhotoviteľ je povinný pri vykonávaní Diela (jednotlivých etáp Diela) a plnení povinností v zmysle Zmluvy dodržiavať časový harmonogram uvedený v Opise predmetu zákazky, ktorý bude podrobne špecifikovaný v Detailnom návrhu riešenia, vrátane časového harmonogramu vykonania Akceptačného testovania pri dodaní Diela alebo jeho častí.
	3. Ak sa Zmluvné strany nedohodnú inak, miestom zhotovenia Diela je sídlo Objednávateľa, jeho pracoviská mimo sídla Objednávateľa, a ak to technické podmienky umožňujú a ak sa Zmluvné strany na tom dohodnú, Zhotoviteľ môže plniť Dielo aj prostredníctvom vzdialeného prístupu.
	4. Zhotoviteľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, s ktorými bol preukázateľne oboznámený.
2. **PROJEKTOVÉ RIADENIE**
	1. Zhotoviteľ sa zaväzuje realizovať projektové riadenie a dodať všetky projektové výstupy, manažérske produkty a špecializované produkty jednotlivých fáz Projektu v súlade s Vyhláškou č. 85/2020 Z. z..
	2. Orgánmi projektového riadenia sú:
		1. Riadiaci výbor,
		2. Projektový manažér Objednávateľa,
		3. Projektový manažér Zhotoviteľa.
	3. Ak vo vzťahu k riadeniu Projektu konkrétny postup nie je upravený Vyhláškou č. 85/2020 Z. z. alebo ak je v konkrétnom prípade uplatňovanie Vyhlášky č. 85/2020 Z. z. pri riadení projektov sporné, na základe dohody Zmluvných strán je možné použiť alebo uplatniť postup podľa aktuálne platného všeobecne akceptovaného štandardu riadenia projektov PRINCE2 - Projekty v riadených prostrediach alebo ekvivalent.
	4. Pôsobnosť a úlohy Riadiaceho výboru, zloženie Riadiaceho výboru, určenie zodpovednosti členov Riadiaceho výboru, zasadnutie Riadiaceho výboru, hlasovanie Riadiaceho výboru, práva a povinnosti členov Riadiaceho výboru a zánik Riadiaceho výboru podrobne upravuje ŠTATÚT RIADIACEHO VÝBORU, s ktorým sa Zhotoviteľ v rámci Verejného obstarávania preukázateľne oboznámil.
	5. Osoby menované Objednávateľom za Projektového manažéra Objednávateľa a členov (predsedu) Riadiaceho výboru oznámi Objednávateľ Zhotoviteľovi písomne do 5 dní odo dňa nadobudnutia účinnosti Zmluvy. Akúkoľvek zmenu v osobe člena (predsedu) Riadiaceho výboru a Projektového manažéra, je Objednávateľ povinný písomne oznámiť Zhotoviteľovi bez zbytočného odkladu.
	6. Osoby menované Zhotoviteľom za Projektového manažéra Zhotoviteľa a za člena Riadiaceho výboru oznámi Zhotoviteľ Objednávateľovi písomne do 5 dní odo dňa nadobudnutia účinnosti Zmluvy. Akúkoľvek zmenu v osobe člena Riadiaceho výboru a Projektového manažéra, je Zhotoviteľ povinný písomne oznámiť Objednávateľovi bez zbytočného odkladu.
	7. Rozhodnutia Riadiaceho výboru sú pre Zmluvné strany v rozsahu ich záväzkov podľa Zmluvy záväzné obdobne ako pokyn Objednávateľa.
	8. Rozhodnutia Riadiaceho výboru musia byť prijaté v súlade so Zmluvou a ŠTATÚTOM RIADIACEHO VÝBORU. Riadiaci výbor nie je oprávnený svojim rozhodnutím meniť a/alebo dopĺňať ustanovenia a podmienky Zmluvy.
	9. Svoje požiadavky a rozhodnutia adresuje Riadiaci výbor Zhotoviteľovi a Objednávateľovi v písomnej forme s tým, že na realizáciu požiadaviek Riadiaceho výboru musí byť daná primeraná lehota.
	10. Zmluvné strany sa dohodli na pravidelných stretnutiach IT Projektových manažérov. Tieto stretnutia sa budú konať raz za týždeň. Budú sa na nich zúčastňovať aj zodpovední zástupcovia za stranu Zhotoviteľa, Objednávateľa a príp. Subdodávateľa. Stretnutia budú slúžiť na operatívne riadenie Projektu, riešenie organizačných záležitostí súvisiacich s aktivitami a činnosťami na Projekte, koordináciu jednotlivých aktivít a činností na Projekte, kontrolu plnenia úloh, cieľov Projektu a detailného harmonogramu Projektu, ktorý je súčasťou Detailného návrhu riešenia, zabezpečenia spolupráce a súčinnosti Zmluvných strán na Projekte a riešenia otvorených otázok podľa článku X. Zmluvy.
	11. V prípadoch, keď IT Projektoví manažéri nebudú mať právomoc na prijatie príslušného rozhodnutia, alebo v prípadoch podľa bodu 10.2 Zmluvy, postúpia takú vec na rozhodnutie Riadiacemu výboru.
3. **ĎALŠIE PRÁVA A POVINNOSTI ZMLUVNÝCH STRÁN**
	1. Objednávateľ sa zaväzuje:
		1. za predpokladu dodržania bezpečnostných a ďalších vnútorných predpisov Objednávateľa zabezpečiť prístup Zhotoviteľa a ním poverených osôb, podieľajúcich sa na zhotovení Diela a plnení povinností Zhotoviteľa podľa Zmluvy, do priestorov Objednávateľa v mieste plnenia Diela podľa Zmluvy, v rozsahu nevyhnutne potrebnom na riadne a včasné zhotovenie Diela,
		2. za predpokladu dodržania bezpečnostných a ďalších vnútorných predpisov Objednávateľa sprístupniť Zhotoviteľovi a ním povereným osobám, podieľajúcim sa na zhotovení Diela a plnení povinností Zhotoviteľa podľa Zmluvy, technickú, komunikačnú a systémovú infraštruktúru, v rozsahu nevyhnutnom pre riadne a včasné zhotovenie Diela podľa Zmluvy a zabezpečiť Zhotoviteľovi na jeho žiadosť včas prístup k všetkým zariadeniam, ku ktorým je jeho prístup potrebný na účely riadneho a včasného zhotovenia Diela, vrátane zdrojov energie a elektronickej komunikačnej siete,
		3. za predpokladu dodržania bezpečnostných a ďalších vnútorných predpisov Objednávateľa zabezpečiť pre Zhotoviteľa a ním poverené osoby, podieľajúce sa na zhotovovaní Diela a plnení povinností Zhotoviteľa podľa Zmluvy poskytnutie primeraných prostriedkov diaľkového prístupu pre vykonávanie prác na Diele, v súlade s platnými internými predpismi Objednávateľa,
		4. zabezpečiť v nevyhnutnom rozsahu prítomnosť IT Projektového manažéra Objednávateľa v sídle Objednávateľa, alebo jeho pracoviskách mimo sídla Objednávateľa, ak je to potrebné pre riadne a včasné plnenie záväzkov Zhotoviteľa podľa Zmluvy,
		5. poskytovať Zhotoviteľovi ďalšiu súčinnosť v súlade s článkom X. Zmluvy v rozsahu tam uvedenom a potrebnom pre riadne a včasné zhotovenie Diela podľa Zmluvy.
	2. Zhotoviteľ sa zaväzuje:
		1. zhotoviť Dielo riadne a včas, na svoje náklady a na svoje nebezpečenstvo, v súlade s požiadavkami Objednávateľa uvedenými v  Zmluve, vrátane jej príloh a v súlade s podmienkami Verejného obstarávania,
		2. postupovať s odbornou starostlivosťou, čestne, svedomito, hospodárne, s využitím dostupných odborných znalostí a skúseností, v súlade so záujmami Objednávateľa, ktoré sú mu známe, alebo ktoré mu, pri zachovaní odbornej starostlivosti, musia byť známe a dodať Dielo podľa svojich najlepších schopností a v súlade so všetkými podmienkami uvedenými v Zmluve,
		3. pri plnení povinností podľa Zmluvy dodržiavať pokyny a podklady Objednávateľa, ktoré nie sú v rozpore s ustanoveniami Zmluvy,
		4. bez zbytočného odkladu upozorniť Objednávateľa na nevhodnú povahu pokynov a/alebo podkladov poskytnutých mu Objednávateľom, ak mohol túto nevhodnosť zistiť pri vynaložení odbornej starostlivosti,
		5. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie Diela,
		6. niesť zodpovednosť za vzniknutú škodu, spôsobenú Objednávateľovi porušením svojich povinností vyplývajúcich zo  Zmluvy a/alebo z právnych predpisov,
		7. zodpovedať za to, že Dielo neobsahuje žiadne Objednávateľom nevyžiadané alebo neschválené funkcie a vlastnosti,
		8. poskytnúť IT Projektovému manažérovi Objednávateľa alebo inej Objednávateľom poverenej osobe, na základe ich písomnej požiadavky (môže byť zaslaná e-mailom), informáciu o stave plnenia Zmluvy alebo informáciu súvisiacu s plnením Zmluvy najviac 4 x za mesiac, lehota na vybavenie takejto písomnej požiadavky je 5 dní odo dňa jej doručenia Zhotoviteľovi,
		9. v rozsahu a za podmienok uvedených v článku IX. Zmluvy podávať Objednávateľovi správy o plnení, a zároveň pri plnení záväzkov podľa Zmluvy, bez zbytočného odkladu, prerokúvať s Objednávateľom všetky otázky, ktoré by mohli negatívne ovplyvniť plnenie predmetu Zmluvy, najmä riadne a včasné zhotovenie Diela,
		10. zabezpečiť vedenie pracovných výkazov a zabezpečiť, aby aj jeho Subdodávatelia priebežne viedli pracovné výkazy;
		11. až do odovzdania a prevzatia Diela ako celku na základe Záverečného akceptačného protokolu podľa bodu 8.15 Zmluvy udržiavať jeho jednotlivé časti už nasadené do prevádzky v súlade s Dokumentáciou, poskytovať Objednávateľovi nevyhnutnú súčinnosť za účelom používania nasadených častí Diela,
		12. strpieť výkon kontroly/auditu súvisiaci s plnením podľa Zmluvy kedykoľvek počas platnosti a účinnosti Zmluvy o NFP a to zo strany oprávnených osôb na výkon kontroly/auditu v zmysle príslušných právnych predpisov Slovenskej republiky a Európskej únie, najmä Zákona o EŠIF a Zákona o finančnej kontrole a vyššie uvedenej Zmluvy o NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť,
		13. umožniť Objednávateľovi vykonať audit bezpečnosti vyvíjaného Diela, vrátane informačných systémov a vývojového prostredia Zhotoviteľa na overenie miery dodržiavania bezpečnostných požiadaviek relevantných právnych predpisov a  požiadaviek podľa Zmluvy,
		14. prijať opatrenia na zabezpečenie nápravy zistení z auditu bezpečnosti informačných systémov vykonaného Objednávateľom podľa bodu 7.2.13 Zmluvy,
		15. poskytnúť Objednávateľovi a jemu nadriadeným orgánom plnú súčinnosť pri riešení Bezpečnostného incidentu a vyšetrovaní bezpečnostnej udalosti, ktoré súvisia s Dielom alebo s plnením Zmluvy,
		16. poskytnúť Objednávateľovi kompletnú Dokumentáciu Diela, ktorá sa vzťahuje na Dielo v súlade s Detailným návrhom riešenia, vrátane administrátorských prístupov,
		17. zabezpečiť súlad dodávaného Diela so Zákonom o ITVS, Zákonom o KB, Zákonom o e-Governmente, Nariadením GDPR,
		18. dodržiavať ustanovenia a riadiť sa pri vykonávaní Diela Vyhláškou č. 85/2020 Z. z., Vyhláškou č. 78/2020 Z. z. a Vyhláškou č. 179/2020 Z. z.
		19. dodržiavať bezpečnostné požiadavky špecifikované v Metodike zabezpečenia,
		20. riadiť sa pri zhotovovaní Diela, ktoré je realizované v rámci projektu financovaného z Operačného programu Integrovaná infraštruktúra alebo iného operačného programu, Metodikou riadenia QAMPR,
		21. najneskôr spolu s oznámením Zhotoviteľa podľa bodu 8.2 Zmluvy, pre Dielo alebo jeho časť, ktoré majú byť predmetom Akceptačného konania, predložiť Objednávateľovi vyhlásenie o splnení požiadaviek vzťahujúcich sa na Dielo podľa platných a účinných právnych predpisov, najmä o splnení požiadaviek podľa bodu 7.2.17 a 7.2.18 Zmluvy (ďalej len **„Vyhlásenie“**), a to pre každú takúto požiadavku osobitne, vrátane spôsobu ich implementácie pri zhotovení Diela alebo jeho časti, ktoré majú byť predmetom Akceptačného konania, pričom nepredloženie Vyhlásenia má bez ďalšieho za následok, že Dielo alebo jeho časť, ktoré majú byť predmetom Akceptačného konania nespĺňajú požiadavky podľa Zmluvy a nemôžu byť akceptované podpisom Akceptačného protokolu podľa Zmluvy, a to až do času kým Zhotoviteľ nepredloží Objednávateľovi Vyhlásenie, pričom omeškanie s odovzdaním Diela alebo jeho časti spôsobené nepredložením Vyhlásenia Zhotoviteľom sa považuje za omeškanie Zhotoviteľa s plnením povinnosti riadne a včas odovzdať Objednávateľovi Dielo alebo jeho časť podľa Zmluvy.
	3. Zhotoviteľ je povinný zostaviť na plnenie Zmluvy tím Expertov, pozostávajúci z:
		1. IT architekt,
		2. Projektový manažér IT projektu,
		3. IT analytik,
		4. Odborník pre IT dohľad/Quality Assurance,
		5. Špecialista pre bezpečnosť IT,
		6. IT/IS konzultant (napr. SAP),
		7. IT tester,
		8. IT programátor/vývojár,
		9. Špecialista pre infraštruktúry/HW špecialista,
		10. Školiteľ pre IT systémy,

pričom Zhotoviteľ je povinný pri tvorbe tímu Expertov použiť Kľúčových Expertov, ktorými preukazoval splnenie podmienok účasti v Súťaži, ktorej výsledkom je Zmluva. Podrobný popis činností a rozsahu zodpovednosti jednotlivých Expertov pri realizácii Diela sú uvedené v prílohe podľa bodu 26.11.2 Zmluvy.

* 1. Zhotoviteľ zodpovedá za to, že tím Expertov bude zahŕňať komplexné a profesijné zastúpenie pre vykonanie Diela po celý čas trvania Zmluvy, pričom Zhotoviteľ naďalej zodpovedá za vykonanie Diela alebo jeho časti vykonanej jednotlivými Expertmi, akoby Dielo vykonával sám. Zoznam Expertov známych v čase uzavretia Zmluvy tvorí prílohu podľa bodu 26.11.4 Zmluvy. Zhotoviteľ je povinný na písomnú výzvu Objednávateľa preukázať najneskôr do 10-tich kalendárnych dní, že vykonáva činnosti podľa Zmluvy prostredníctvom Kľúčového Experta, ktorého kapacitami preukázal v procese verejného obstarávania, výsledkom ktorého je táto Zmluva, splnenie podmienok účasti (technickej a odbornej spôsobilosti podľa § 34, ods. 1, písm. g) Zákona o verejnom obstarávaní). Zmena Kľúčového Experta je možná výlučne na základe predchádzajúceho písomného súhlasu Objednávateľa s touto zmenou. Zhotoviteľ je povinný spolu so žiadosťou o zmenu v osobe Kľúčového Experta predložiť Objednávateľovi doklady nahradzujúceho Kľúčového Experta, z ktorých bude zrejmé, že nahradzujúci Kľúčový Expert spĺňa podmienky účasti tejto osoby stanovené v Súťaži. V prípade nevyhnutnej zmeny v osobe Kľúčového Experta, ktorý nie je subdodávateľom Zhotoviteľa sa ďalej primerane použijú ustanovenia Zmluvy pre zmenu Subdodávateľov podľa článku XIX. Zmluvy.
	2. Zhotoviteľ je povinný písomne oznámiť Objednávateľovi zmenu Experta, ktorý nie je Kľúčovým Expertom a ani Subdodávateľom Zhotoviteľa v lehote do piatich pracovných dní od kedy k zmene Experta došlo v rozsahu údajov uvádzaných v Zozname Expertov. V prípade, ak „nový Expert“ nebude zamestnancom Zhotoviteľa alebo už oznámeného Subdodávateľa Zhotoviteľa, tak sa primerane aplikujú ustanovenia o zmene Subdodávateľov podľa článku XIX. Zmluvy.
	3. Pre odstránenie akýchkoľvek pochybností sa Zmluvné strany dohodli, že prípadná zmena osoby Kľúčového Experta, resp. Experta (jej nahradenie resp. vymazanie zo Zoznamu Expertov) nezakladá povinnosť Zmluvných strán uzatvoriť dodatok k Zmluve, predmetom ktorého by bola aktualizácia prílohy podľa bodu 26.11.4 Zmluvy týkajúca sa údajov o Expertoch.
	4. Akékoľvek porušenie povinnosti Zhotoviteľa podľa tohto článku Zmluvy týkajúcej sa Expertov sa považuje za podstatné porušenie Zmluvy.
	5. Zhotoviteľ je povinný spĺňať všetky podmienky účasti vo Verejnom obstarávaní počas celej doby trvania Zmluvy a na žiadosť Objednávateľa je povinný mu ich splnenie kedykoľvek preukázať bez zbytočného odkladu. Nesplnenie tejto povinnosti sa považuje za podstatné porušenie Zmluvy.
	6. IT Projektový manažér Zhotoviteľa predkladá IT Projektovému manažérovi Objednávateľa výkaz prác pravidelne, na mesačnej báze, najneskôr do 5 dňa kalendárneho mesiaca nasledujúcom po kalendárom mesiaci, za ktorý sa výkaz prác predkladá. IT Projektový manažér Objednávateľa je povinný výkaz prác podľa predchádzajúcej vety následne schváliť alebo neschváliť v lehote do 5 pracovných dní od jeho predloženia Zhotoviteľom. Ak IT Projektový manažér Objednávateľa bez oprávneného dôvodu neschváli výkaz prác podľa tohto bodu Zmluvy alebo nezašle Zhotoviteľovi žiadne výhrady k zaslanému výkazu prác do 5 pracovných dní od jeho predloženia, považuje sa tento výkaz prác za schválený. Pri uplatnení výhrad IT Projektovým manažérom Objednávateľa začína plynúť nová lehota 5 pracovných dní na schválenie alebo neschválenie výkazu prác odo dňa opätovného predloženia opraveného výkazu prác Zhotoviteľom.

1. **AKCEPTAČNÉ KONANIE, AKCEPTAČNÉ TESTOVANIE A AKCEPTÁCIA DIELA**
	1. Akceptácia jednotlivých častí Diela v Akceptačnom konaní sa uskutoční na základe časového harmonogramu, uvedeného v Opise predmetu zákazky, Bod 3 Harmonogram projektu, podrobnejšie špecifikovaného v Detailnom návrhu riešenia Diela.
	2. Po ukončení realizácie niektorej z častí Diela podľa Zmluvy je Zhotoviteľ povinný oznámiť Objednávateľovi najmenej 5 pracovných dní vopred pripravenosť príslušnej časti Diela na začatie Akceptačného konania, a ak to vyplýva z informatickej povahy príslušnej časti Diela, aj pripravenosť na začatie Akceptačného testovania, zameraného na preverenie úplnosti a funkčnosti časti Diela.
	3. Ak to vyplýva z informatickej povahy príslušnej časti Diela Zhotoviteľ s Objednávateľom, na základe Akceptačných kritérií, definujú príslušné testovacie scenáre, ktoré budú odsúhlasené pre Akceptačné testovanie a vytvorenie testovacieho modelu, v súlade s Opisom predmetu zákazky a  Detailným návrhom riešenia.
	4. Akceptačné testovanie časti Diela sa uskutoční v súlade s časovým plánom Akceptačných testov uvedeným v Detailnom návrhu riešenia. Akceptačné testovanie sa uskutoční v oddelenom testovacom prostredí, t. j. bez možnosti ovplyvniť bežnú činnosť Objednávateľa, mimo produkčných databáz Objednávateľa. Priebeh a výsledky Akceptačného testovania časti Diela sa zdokumentujú v zápisnici z Akceptačného testovania podpísanej IT Projektovými manažérmi, alebo nimi poverenými osobami za Objednávateľa a Zhotoviteľa, ktoré sa zúčastnili Akceptačného testovania. Zápisnica o Akceptačnom testovaní musí obsahovať správu o priebehu a výsledkoch Akceptačného testovania vo vzťahu k splneniu Akceptačných kritérií a klasifikáciu zistených vád Diela podľa stupňa ich závažnosti v zmysle Zmluvy.
	5. V prípade akejkoľvek Vady kategórie A, zistenej na základe vykonaného Akceptačného testovania, je Akceptačné testovanie neúspešné a Objednávateľ môže odmietnuť prevzatie príslušnej časti Diela. Takéto vady Diela budú odstránené Zhotoviteľom najneskôr do troch pracovných dní, odo dňa doručenia písomnej správy Objednávateľa podľa bodu 8.11 Zmluvy. Vady kategórie B a/alebo C, zistené na základe vykonaného Akceptačného testovania, ktoré v kombinácii vytvárajú Vadu kategórie A, musia byť odstránené do troch dní odo dňa doručenia písomnej správy Objednávateľa podľa bodu 8.11 Zmluvy, aspoň do takého rozsahu, že viac neexistuje akýkoľvek dôvod pre ich klasifikáciu ako Vady kategórie A.
	6. V prípade Vád kategórie B, zistených na základe vykonaného Akceptačného testovania, môže byť Akceptačné testovanie posúdené za neúspešné a Objednávateľ môže odmietnuť prevzatie príslušnej časti Diela. Takéto vady Diela budú odstránené Zhotoviteľom najneskôr do piatich pracovných dní, odo dňa doručenia písomnej správy Objednávateľa podľa bodu 8.11 Zmluvy.
	7. Ak na základe vykonaného Akceptačného testovania budú zistené len Vady kategórie C, alebo na základe postupu odstránenia vád Diela podľa predchádzajúcich bodov tohto článku Zmluvy už existujú len Vady kategórie C, Zhotoviteľ vyhotoví Akceptačný protokol, v ktorom sa Zmluvné strany dohodnú v akej lehote je Zhotoviteľ povinný tieto Vady kategórie C odstrániť.
	8. Po ukončení Akceptačného testovania príslušnej časti Diela, ak budú pre danú časť Diela splnené podmienky podľa bodu 8.10 Zmluvy, Zmluvné strany sa zaväzujú podpísať Akceptačný protokol v 4 (štyroch) rovnopisoch, z ktorých 2 (dva) rovnopisy dostane Objednávateľ a 2 (dva) Zhotoviteľ.
	9. Akceptačný protokol musí obsahovať identifikáciu odovzdávajúceho a preberajúceho, špecifikáciu odovzdávanej a preberanej časti Diela a musia k nemu byť priložené prílohy v zmysle Zmluvy. Prílohou Akceptačného protokolu je:
		1. zápisnica o Akceptačnom testovaní so zdokumentovanými výsledkami preukazujúcimi splnenie Akceptačných kritérií pre danú časť Diela podľa Zmluvy, ak akceptovaná časť Diela bola predmetom Akceptačného testovania podľa Zmluvy,
		2. zoznam autorov diel k častiam Diela, na ktoré sa vzťahujú autorské práva iných autorov ako Zhotoviteľa, ak sú súčasťou Diela,
		3. v prípade, ak bude akceptovaná časť Diela, na ktorú sa vzťahuje Vyhláška č. 78/2020 Z. z., vyhlásenie o dodržaní štandardov pre informačné systémy verejnej správy formou podrobného odpočtu splnenia jednotlivých relevantných požiadaviek,
		4. prezenčné listiny z vykonaných školení, v prípade ak boli k akceptovanej časti Diela vykonané školenia užívateľov,
		5. Vyhlásenie Zhotoviteľa vo vzťahu k akceptovanej časti Diela,
		6. iné písomnosti (napr. pracovné výkazy, sumárne hárky pracovných výstupov podľa pracovných pozícií a aktivít, písomné záznamy, vyjadrenia a pod.), ktoré súvisia s akceptáciou príslušnej časti Diela podľa tohto článku Zmluvy.
	10. Zmluvné strany sa zaväzujú podpísať Akceptačný protokol pre jednotlivé časti Diela za podmienky, že bude na základe Akceptačného konania potvrdené riadne zhotovenie príslušnej časti Diela a jej úplnosť a funkčnosť v súlade s Akceptačnými kritériami podľa Zmluvy a Objednávateľovi boli pred podpisom Akceptačného protokolu k danej časti Diela odovzdané všetky dokumenty, ktoré majú byť jeho prílohou podľa Zmluvy. Podpis Objednávateľa na Akceptačnom protokole nemožno nahradiť postupom podľa § 555 Obchodného zákonníka ani iným spôsobom. Podpisom Akceptačného protokolu sa považuje príslušná časť Diela za odovzdanú Zhotoviteľom a prevzatú zo strany Objednávateľa.
	11. V prípade, ak bude zistené na základe Akceptačného testovania, že odovzdávaná časť Diela nespĺňa Akceptačné kritériá, Objednávateľ je povinný doručiť Zhotoviteľovi do 5 pracovných dní odkedy uvedené zistí písomnú správu, v ktorej uvedie a popíše všetky identifikované vady Diela a navrhne nový termín pre Akceptačné testovanie. Zhotoviteľ sa zaväzuje bezodkladne, v lehotách uvedených pre jednotlivé kategórie vád Diela vyššie v tomto článku Zmluvy, odstrániť vady Diela takto vytknuté Objednávateľom a opätovne uskutočniť nevyhnutné Akceptačné testovanie. Zhotoviteľ zodpovedá za vady Diela alebo jeho časti spôsobené jeho Subdodávateľmi v rovnakom rozsahu ako keby Dielo alebo jeho časť zhotovoval sám. Zmluvné strany sa zaväzujú postupovať týmto spôsobom, až kým nebudú splnené všetky Akceptačné kritériá pre príslušné Akceptačné testovanie. Tento bod Zmluvy sa použije primerane aj na časti Diela, pre ktoré nebude uskutočnené Akceptačné testovanie, v prípade ak v Akceptačnom konaní pre takú časť Diela bude zistené, že nespĺňa Akceptačné kritériá podľa Zmluvy.
	12. Zmluvné strany sa dohodli, že Akceptačné kritériá sú splnené, ak odovzdávaná časť Diela neobsahuje žiadnu Vadu kategórie A, maximálne tri Vady kategórie B a zároveň maximálne päť Vád kategórie C. V prípade splnenia Akceptačných kritérií podľa predchádzajúcej vety opakovanie Akceptačného testovania nie je potrebné, Zhotoviteľ je však naďalej povinný v lehotách podľa tohto článku Zmluvy odstrániť všetky vady Diela podľa príslušnej zápisnice o Akceptačnom testovaní a písomnej správy podľa bodu 8.11 Zmluvy na vlastné náklady.
	13. Ak sa Zmluvné strany nedohodnú inak, Zhotoviteľ je povinný odovzdať Objednávateľovi Dokumentáciu k Dielu alebo jeho časti v elektronickom formáte na vhodnom nosiči dát, v jednom vyhotovení a v prípade potreby a požiadavky Objednávateľa aj v jednom vyhotovení v písomnej (papierovej) forme. Dokumentácia, ktorá je súčasťou Diela a ktorá má byť v zmysle Zmluvy akceptovaná v Akceptačnom konaní, bude akceptovaná nasledovne:
		1. Objednávateľ je oprávnený zaslať pripomienky k Dokumentácii k Dielu v dohodnutom formáte v lehote do **10 kalendárnych dní** odo dňa jej odovzdania Objednávateľovi.
		2. Zhotoviteľ je povinný pripomienky odborne posúdiť a upraviť Dokumentáciu v súlade so vznesenými pripomienkami, ktoré nerozširujú predmet Diela. V prípade, ak nie je možné niektorú z pripomienok Objednávateľa akceptovať, Zhotoviteľ túto skutočnosť bezodkladne oznámi a vysvetlí Objednávateľovi.
		3. Objednávateľ je povinný do **5 pracovných dní** od dodania Dokumentácie po zapracovaní pripomienok preveriť spôsob zapracovania pripomienok a v prípade nesúhlasu v uvedenej lehote zaslať svoje stanovisko Zhotoviteľovi, pričom Zmluvné strany budú postupovať v takom prípade primerane podľa bodu 8.13.1 a 8.13.2 Zmluvy opakovane až kým nebudú všetky pripomienky Objednávateľa riadne zapracované do Dokumentácie.
	14. Zhotoviteľ je povinný najneskôr pri podpise Záverečného akceptačného protokolu odovzdať Objednávateľovi dokumentáciu špecifikovanú v bode 4.1.4 a 4.1.5 Zmluvy ako súčasť Diela v príslušnom počte vyhotovení.
	15. Ak posledná časť plnenia Diela splní Akceptačné kritériá, Zhotoviteľ zabezpečí odstránenie všetkých vád Diela, všetky časti Diela budú odovzdané a prevzaté podpisom Akceptačných protokolov a Dielo ako celok bude úplne a riadne zhotovené v súlade s podmienkami podľa Zmluvy, Zmluvné strany vyhotovia záverečný akceptačný protokol (ďalej len „**Záverečný akceptačný protokol**“), ktorého podpísaním sa má za to, že Dielo bolo riadne dokončené a odovzdané Zhotoviteľom a prevzaté zo strany Objednávateľa.
	16. Odstránením vád Diela podľa tohto bodu Zmluvy nie je dotknutý nárok Objednávateľa na náhradu škody vzniknutej Objednávateľovi vadou Diela alebo jeho časti.
2. **SPRÁVA O PLNENÍ**
	1. Zhotoviteľ je počas trvania Zmluvy povinný predkladať IT Projektovému manažérovi Objednávateľa dokumentáciu a správy o plnení Zmluvy v súlade s Vyhláškou č. 85/2020 Z. z., pričom:
		1. **úvodnú správu** o plnení Zmluvy je povinný predložiť do 30 pracovných dní od nadobudnutia účinnosti Zmluvy,
		2. **priebežné správy** o plnení Zmluvy je povinný predkladať podľa komunikačného plánu projektu, ktorý je súčasťou Projektového iniciálneho dokumentu,
		3. **konečnú správu** o plnení Zmluvy je povinný predložiť najneskôr v deň podpísania Záverečného akceptačného protokolu Zmluvnými stranami.
	2. V úvodnej správe o plnení Zmluvy Zhotoviteľ zosumarizuje vstupné podmienky pre plnenie Zmluvy.
	3. Priebežné správy o plnení Zmluvy je Zhotoviteľ povinný predkladať vždy pri dosiahnutí niektorého fakturačného míľnika v súlade s Opisom predmetu zákazky, Bod 3 Harmonogram projektu a to spolu s nasledovnou dokumentáciou:
		1. sumarizácia progresu aktivít – informácie o postupe prác na Diele, ktoré umožnia kontrolu plnenia úloh stanovených v Detailnom návrhu riešenia Diela,
		2. zhodnotenie celkového vývoja zhotovovania Diela s ohľadom na úspešnosť činnosti plnenia termínov podľa Zmluvy,
		3. identifikáciu dôležitých problémov a spôsobu ich riešenia, ktoré sa vyskytnú v priebehu plnenia Zmluvy.
	4. Konečná správa bude obsahovať aj:
		1. informácie o všetkých dôležitých problémoch, ktoré sa vyskytli počas plnenia Zmluvy a spôsobe ich riešenia,
		2. odporúčania Zhotoviteľa ako sa v budúcnosti vyhnúť prípadným problémom pri používaní Diela,
		3. register rizík a otvorených otázok podľa článku X. Zmluvy.
	5. Riadiaci výbor rozhodne o schválení alebo neschválení správ podľa tohto článku Zmluvy do 10 pracovných dní odo dňa doručenia takejto správy. IT Projektový manažér Objednávateľa potvrdí schválenie správy písomným potvrdením o schválení správy, ktoré zašle IT Projektovému manažérovi Zhotoviteľa. Ak Riadiaci výbor správy neschváli, IT Projektový manažér Objednávateľa písomne oznámi Zhotoviteľovi príslušné dôvody a požiada o zmenu alebo dopracovanie posudzovanej správy v lehote, ktorú určí v tomto písomnom oznámení na základe rozhodnutia Riadiaceho výboru. Po dopracovaní správy na základe písomného oznámenia podľa predchádzajúcej vety zašle Zhotoviteľ IT Projektovému manažérovi Objednávateľa prepracovanú správu za účelom jej opätovného schvaľovania Riadiacim výborom.
3. **POSTUP RIEŠENIA OTVORENÝCH OTÁZOK, KOMUNIKÁCIA A SÚČINNOSŤ**
	1. Riešenie akýchkoľvek otázok alebo problémov, súvisiacich s plnením predmetu Zmluvy, bude najprv oznámené IT Projektovým manažérom vo forme písomnej správy o probléme.
	2. Ak IT Projektoví manažéri nie sú schopní dohodnúť sa na riešení otázky alebo problému do 5 pracovných dní po prijatí správy o probléme, zahrnú daný problém do programu najbližšieho stretnutia Riadiaceho výboru prostredníctvom IT Projektového manažéra Objednávateľa, a to vo forme písomnej správy.
	3. Zmluvné strany sa zaväzujú riešiť všetky problémy a akékoľvek otázky, ktoré vzniknú počas realizácie Projektu predovšetkým podľa „Postupu riešenia otvorených otázok“ upraveného v tomto článku Zmluvy a zároveň sa zaväzujú, že prípadné právne kroky smerujúce k vyriešeniu vzniknutého problému podniknú až po bezvýslednom absolvovaní postupu podľa tohto článku Zmluvy.
	4. Každé rozhodnutie prijaté prostredníctvom vyššie uvedeného postupu v súvislosti s riešením otvorených otázok alebo problémov súvisiacich s realizáciou Projektu bude písomne zdokumentované vo forme zápisnice podpísanej oprávnenými zástupcami oboch Zmluvných strán.
	5. Zmluvné strany sa dohodli, že akékoľvek oznámenia doručované podľa Zmluvy budú Zmluvným stranám doručované na adresy uvedené v záhlaví Zmluvy a na emailovú adresu zástupcu Objednávateľa [●] a zástupcu Zhotoviteľa [●].
	6. Objednávateľ a Zhotoviteľ sa zaväzujú bezodkladne oznámiť druhej Zmluvnej strane akúkoľvek zmenu svojich kontaktných údajov, ako aj zmenu akýchkoľvek iných údajov, ktoré sa týkajú Zmluvy alebo Zmluvných strán, príp. Diela.
	7. Každá správa, súhlas, schválenie alebo rozhodnutie, ktoré sa požadujú na základe Zmluvy, sa vyhotovia v písomnej podobe. Odosielateľ akejkoľvek písomnej správy môže požadovať písomné potvrdenie príjemcu o jej doručení.
	8. Zmluvné strany sa zaväzujú vzájomne spolupracovať a poskytovať si v súvislosti s plnením predmetu Zmluvy všetky informácie a maximálnu možnú súčinnosť potrebnú pre riadne plnenie svojich záväzkov vyplývajúcich im zo  Zmluvy, pričom vyvinú maximálne možné úsilie, aby bol predmet Zmluvy zrealizovaný a Dielo zhotovené riadne a včas pri splnení všetkých podmienok stanovených v Zmluve.
	9. Zmluvné strany sú povinné počas celej doby trvania Zmluvy poskytovať si súčinnosť v oblasti doplnenia údajov, podkladov a iných dokladov potrebných na splnenie povinnosti dodať Dielo a jeho jednotlivé časti riadne a včas v súlade so Zmluvou.
	10. Objednávateľ sa zaväzuje zaistiť súčinnosť tretích osôb spolupracujúcich s Objednávateľom, a to v rozsahu, v ktorom je táto súčinnosť nevyhnutne potrebná pre riadne a včasné plnenie záväzkov Zhotoviteľa podľa Zmluvy, resp. ktorý môže byť spresnený v rámci Detailného návrhu riešenia odsúhlaseného Objednávateľom. V prípade, ak bude pre riadne a včasné zhotovenie Diela podľa Zmluvy nevyhnutná súčinnosť tretích strán, pri ktorých Objednávateľ objektívne nedokáže zabezpečiť poskytnutie ich súčinnosti na základe zmluvného, alebo iného obdobného vzťahu, Objednávateľ sa zaväzuje vyvinúť všetko úsilie, ktoré je možné od neho spravodlivo a racionálne požadovať, aby bola Zhotoviteľovi poskytnutá oprávnene požadovaná súčinnosť týchto osôb, pričom v prípade neposkytnutia tejto súčinnosti budú Zmluvné strany rokovať o ďalšom postupe.
	11. Zhotoviteľ sa zaväzuje, že pri predčasnom ukončení Zmluvy zo strany Objednávateľa a zmene dodávateľa plnenia poskytne Objednávateľovi primeranú súčinnosť pri prechode na nového dodávateľa, najmä v oblasti architektúry a integrácie informačných systémov a bude informovať nového dodávateľa o všetkých procesných a iných úkonoch vykonaných Zhotoviteľom pri plnení Zmluvy so zreteľom na úkony týkajúce sa odovzdania Diela alebo jeho časti v súlade s článkom VIII Zmluvy.
4. **ŠKOLENIE**
	1. Zhotoviteľ je povinný vykonať školenia používateľov Diela podľa Zmluvy na základe požiadavky Objednávateľa.
	2. Objednávateľ zašle Zhotoviteľovi požiadavku na vykonanie školenia písomne alebo emailom najmenej 5 pracovných dní pred požadovaným termínom školenia. Zhotoviteľ je povinný potvrdiť prijatie požiadavky v lehote najneskôr 2 pracovné dni, pričom v prípade, ak z jeho strany nie je možné vykonať školenie v požadovanom termíne, dohodne s Objednávateľom iný termín vyhovujúci obom Zmluvným stranám, ktorý bude v rozmedzí 5 pracovných dní od pôvodne požadovaného termínu. Vykonanie školenia v požadovanom rozsahu po jeho ukončení písomne potvrdí oprávnený zástupca Objednávateľa.
5. **ZÁRUKA, POSTUP PRI REKLAMÁCII**

**ODSTRAŇOVANIE VÁD POČAS ZÁRUČNEJ DOBY**

* 1. Zhotoviteľ zodpovedá za to, že Dielo a jeho časti sú v čase podpisu príslušného Akceptačného protokolu podľa Zmluvy bez Vád Diela. Zhotoviteľ zodpovedá za to, že Dielo a jeho časti sú bez Vád Diela aj počas záručnej doby, t. j. najmä, že Dielo a jeho časti si po podpise príslušného Akceptačného protokolu, počas záručnej doby podľa Zmluvy, zachovajú vlastnosti stanovené Zmluvou, predovšetkým vlastnosti v súlade s požiadavkami stanovenými v Opise predmetu zákazky, následne špecifikovanými v DNR a Dielo, resp. jeho časti budú spôsobilé na použitie na účely stanovené Zmluvou. Za Vady Diela alebo jeho časti, ktoré sa vyskytnú po podpise príslušného Akceptačného protokolu zodpovedá podľa poskytnutej záruky na Dielo v súlade s týmto článkom Zmluvy.
	2. Zhotoviteľ poskytuje na Dielo a jeho jednotlivé časti záruku počas trvania záručnej doby, ktorá trvá od riadneho odovzdania a prevzatia príslušnej časti Diela na základe Akceptačného protokolu podľa Zmluvy až do uplynutia 24 mesiacov od riadneho odovzdania a prevzatia Diela ako celku na základe Záverečného akceptačného protokolu.
	3. Počas záručnej doby vzniká Objednávateľovi právo požadovať a Zhotoviteľovi povinnosť bezplatne odstrániť vady, ktoré sa vyskytnú na Diele alebo jeho časti. Počas trvania záručnej doby Zhotoviteľ zodpovedá za funkcionality a funkčnosť Diela, ktorá musí byť v súlade so Zmluvou a jej prílohami. Zárukou Zhotoviteľ preberá záväzok, že v záručnej dobe bude Dielo spôsobilé na použitie na účel, na ktorý bolo zhotovené a na ktorý je určené, v súlade so Zmluvou a zachová si vlastnosti a kvalitu dohodnutú Zmluvou.
	4. Dodané Dielo musí byť aj bez právnych vád. Právne vady predstavujú najmä práva tretích osôb, ktoré akýmkoľvek spôsobom znemožňujú/obmedzujú Objednávateľovi užívať dodané Dielo alebo jeho časť v súlade so Zmluvou. V prípade, ak Dielo bude mať právne vady, Zhotoviteľ je povinný uvedené vady na vlastné náklady vysporiadať. Ak to nie je možné, Zhotoviteľ sa zaväzuje nahradiť Objednávateľovi všetku škodu, ktorá mu v tejto súvislosti vznikla, najmä škodu spôsobenú uplatnením nárokov tretích osôb z titulu porušenia ich práv chránených Autorským zákonom v súvislosti s plnením Zhotoviteľa alebo jeho Subdodávateľov podľa Zmluvy.
	5. Zmluvné strany sa výslovne dohodli na vylúčení pôsobnosti ustanovenia § 562 Obchodného zákonníka na Zmluvu. Objednávateľ je tak oprávnený reklamovať skryté Vady Diela alebo jeho časti, na ktoré sa vzťahuje záruka podľa Zmluvy, písomne kedykoľvek do uplynutia záručnej doby podľa bodu 12.2 Zmluvy, najneskôr však do 30 kalendárnych dní odo dňa, kedy bola Vada Diela zistená.
	6. Objednávateľ reklamuje (nahlási) záručnú Vadu Diela vždy na e-mailovú adresu: [●], alebo Service Desk Zhotoviteľa pričom záručná Vada Diela musí byť konkrétne, nezameniteľne a zrozumiteľne špecifikovaná. Uskutočniť takéto hlásenie môže IT Projektový manažér Objednávateľa, resp. iná Objednávateľom nato poverená osoba. Výber spôsobu oznámenia, ako aj následnej ďalšej komunikácie pri odstraňovaní záručnej Vady Diela je výlučne na Objednávateľovi, pričom Zhotoviteľ je povinný ho rešpektovať a komunikovať s Objednávateľom zvolenou formou. Oznámenie záručnej Vady Diela musí obsahovať popis Vady Diela, miesto výskytu, meno a priezvisko, emailovú adresu a telefónne číslo osoby, ktorá Vadu Diela oznamuje, dátum a čas nahlásenia.
	7. Zhotoviteľ je povinný po oznámení v zmysle bodu 12.6 Zmluvy prevziať riešenie záručnej Vady Diela v lehote do 2 pracovných dní formou potvrdenia prevzatia v Service Desku Zhotoviteľa alebo na e-mailovej adrese Objednávateľa [●].
	8. Uplatnené Vady Diela sa Zhotoviteľ zaväzuje odstrániť v čo najkratšom možnom termíne, najneskôr však do 5 pracovných dní odo dňa doručenia reklamácie Objednávateľa Zhotoviteľovi, ak sa Zmluvné strany vzhľadom na povahu a rozsah Vady Diela preukázateľne nedohodli inak.
	9. Doba od oznámenia záručných Vád Diela podľa tohto článku Zmluvy Zhotoviteľovi až do ich odstránenia Zhotoviteľom sa do záručnej doby nepočíta, o túto dobu sa záručná doba podľa Zmluvy predlžuje.
	10. O odstránení Vady Diela Zhotoviteľ bezodkladne informuje Objednávateľa. Zmluvné strany sa zaväzujú potvrdiť odstránenie Vady Diela v zápisnici o odstránení vady podpísanej oboma Zmluvnými stranami, v ktorej uvedú aj predmet Vady Diela, spôsob a čas jej odstránenia. Odstránenie Vady Diela nesmie mať negatívny vplyv na konzistenciu a integritu dát a výsledky ich spracovania v prostredí Objednávateľa.
	11. Zhotoviteľ nezodpovedá za Vady Diela, ktoré:
		1. spôsobili chyby HW a/alebo SW komponentov 3. strán, na ktoré sa Zmluva nevzťahuje,
		2. vznikli nesprávnym používaním Diela zo strany Objednávateľa,
		3. vznikli nesprávnou alebo neautorizovanou modifikáciou SW komponentu vykonanou Objednávateľom alebo ním poverenou osobou bez vedomia Zhotoviteľa.
	12. Do doby preukázania zodpovednosti za Vady Diela na strane Objednávateľa alebo tretej osoby sa predpokladá, že za Vadu Diela zodpovedá Zhotoviteľ (okrem prípadu, ak je to vylúčené zjavnými skutočnosťami) a Zhotoviteľ je povinný v tejto dobe do preukázania zodpovednosti za Vadu Diela zahájiť a pokračovať v prácach spojených s odstraňovaním Vady Diela, ako keby za Vadu Diela zodpovedal. V prípade, že Zhotoviteľ preukáže, že za Vadu Diela nezodpovedá, Objednávateľ je povinný nahradiť Zhotoviteľovi účelne vynaložené náklady spojené s odstraňovaním takejto Vady Diela. Takto vzniknuté a riadne preukázané priame náklady je Objednávateľ povinný nahradiť Zhotoviteľovi do 30 kalendárnych dní odo dňa doručenia faktúry o ich vyúčtovaní, ktorej prílohou budú doklady preukazujúce výšku a dôvod fakturovaných nákladov.
	13. Ak Zhotoviteľ neprevezme na riešenie nahlásenú Vadu Diela v lehote podľa bodu 12.7 Zmluvy alebo neodstráni nahlásenú záručnú Vadu Diela v lehote podľa bodu 12.8 Zmluvy, Objednávateľ je oprávnený zabezpečiť odstránenie reklamovanej záručnej Vady Diela na náklady Zhotoviteľa a má právo uplatniť si voči Zhotoviteľovi vzniknuté náklady na odstránenie Vady Diela, prípadne vzniknuté škody. Zhotoviteľ je povinný takto vzniknuté a riadne preukázané priame náklady nahradiť Objednávateľovi do 30 kalendárnych dní odo dňa doručenia faktúry o ich vyúčtovaní, ktorej prílohou budú doklady preukazujúce výšku a dôvod fakturovaných nákladov.
1. **CENA DIELA A PLATOBNÉ PODMIENKY**
	1. Cena Diela, zahŕňajúca všetko plnenie realizované na základe Zmluvy bola na základe dohody Zmluvných strán v zmysle požiadaviek uvedených v Súťažných podkladoch a zákona číslo 18/1996 Z. z. o cenách v znení neskorších predpisov stanovená podľa Návrhu na plnenie kritérií nasledovne:

**Cena Diela bez DPH [●] EUR**

**Slovom: [●] EUR**

* 1. Cena Diela je stanovená ako cena pevná a nemenná.
	2. Celková cena za 1. etapu Diela (Analýza a dizajn) bola na základe dohody Zmluvných strán v zmysle požiadaviek uvedených v Súťažných podkladoch a zákona číslo 18/1996 Z. z. o cenách v znení neskorších predpisov stanovená podľa Návrhu na plnenie kritérií nasledovne:

**Cena za 1. etapu Diela bez DPH [●] EUR**

**Slovom: [●] EUR**

* 1. Celková cena za 2. etapu Diela (Implementácia a testovanie) a 3. etapu Diela (Nasadenie a Post - Implementačná podpora) bola na základe dohody Zmluvných strán v zmysle požiadaviek uvedených v Súťažných podkladoch a zákona číslo 18/1996 Z. z. o cenách v znení neskorších predpisov stanovená podľa Návrhu na plnenie kritérií nasledovne:

**Cena za 2. a 3. etapu Diela spolu bez DPH [●] EUR**

**Slovom: [●] EUR**

* 1. K Cene Diela bude pripočítaná DPH v zmysle platných právnych predpisov.
	2. Dielo bude spolufinancované z Európskych štrukturálnych a investičných fondov v rámci Operačného programu Integrovaná infraštruktúra v súlade s podmienkami Zmluvy o NFP.
	3. Cena Diela predstavuje odplatu za splnenie všetkých zmluvných záväzkov Zhotoviteľa vyplývajúcich zo  Zmluvy a zahŕňa všetky náklady a výdavky Zhotoviteľa na riadne a včasné zhotovenie Diela, resp. jeho jednotlivých častí (čiastkových plnení) podľa Zmluvy, ako aj cenu za udelenie licencií k majetkovým autorským právam k Dielu podľa článku XV. Zmluvy.
	4. Zhotoviteľ je oprávnený fakturovať Cenu Diela (príslušnú časť Ceny Diela) v platobných míľnikoch v súlade s Opisom predmetu zákazky, časť 3. Harmonogram projektu.
	5. Zmluvné strany sa dohodli, že Zhotoviteľ vystaví Objednávateľovi faktúru na príslušnú časť Ceny Diela, zodpovedajúcu realizácii 1. etapy Diela (Analýza a dizajn), po podpísaní Akceptačného protokolu k 1. etape Diela (Analýza a dizajn).
	6. Zmluvné strany sa dohodli, že Zhotoviteľ vystaví Objednávateľovi faktúru na príslušnú časť Ceny Diela, zodpovedajúcu realizácii 2. etapy Diela (Implementácia a testovanie) a 3. etapy Diela (Nasadenie a Post - Implementačná podpora), po podpísaní Záverečného akceptačného protokolu.
	7. Objednávateľ sa zaväzuje, že zaplatí Zhotoviteľovi za riadne a včas vykonané, dodané a prevzaté Dielo, resp. jeho príslušnú časť (čiastkové plnenie), zodpovedajúcu časť Ceny Diela, a to na základe doručenej elektronickej faktúry Zhotoviteľa.
	8. Objednávateľ v súlade s § 71, ods. 1, písm. b) Zákona o DPH výslovne súhlasí s vystavením elektronickej faktúry.
	9. Faktúra musí obsahovať náležitosti daňového dokladu a musí povinne obsahovať nasledovné údaje:
		1. odkaz na Zmluvu s uvedením čísla Zmluvy Objednávateľa, prípadne aj Zhotoviteľa,
		2. označenie banky a číslo účtu v tvare IBAN, na ktorý sa má platiť,
		3. fakturovanú sumu,
		4. názov Diela,
		5. ďalšie náležitosti v zmysle Zákona o DPH,
	10. Prílohou k faktúre je fotokópia Akceptačného protokolu, vzťahujúceho sa k fakturovanej časti Diela (čiastkovému plneniu), resp. fotokópia Záverečného akceptačného protokolu.
	11. Zhotoviteľ zašle elektronickú faktúru z e-mailovej adresy Zhotoviteľa [●] na e-mailovú adresu Objednávateľa faktury.BB@svp.sk pričom:
		1. jedna e-mailová správa môže obsahovať iba jednu prílohu (súbor). Tento súbor musí obsahovať maximálne jednu faktúru spolu so všetkými prílohami faktúry;
		2. všetky dokumenty obsiahnuté v súbore, či faktúry alebo prílohy, musia byť vo formáte PDF alebo PDF/A;
		3. veľkosť prílohy e-mailovej správy nesmie presiahnuť 10 MB;
		4. do predmetu e-mailovej správy je potrebné uviesť číslo faktúry Zhotoviteľa;
		5. názov priloženého súboru obsahujúceho elektronickú faktúru, musí obsahovať jedno zo slov: „Faktúra", „Dobropis” alebo „Ťarchopis" a číslo dokladu, a nepresiahne 128 znakov, pričom veľké a malé písmená, ani diakritika nebudú rozhodujúce;
		6. Zhotoviteľ, v prípade ak je to možné, pri odosielaní e-mailovej správy zaškrtne požiadavku „Požadovať potvrdenie o doručení“.
	12. Faktúra sa považuje za prijatú zo strany Objednávateľa v deň, kedy bola na server Objednávateľa doručená e-mailová správa s priloženou faktúrou. Ak je faktúra prijatá zo strany Objednávateľa v pracovný deň, považuje sa za doručenú v tento pracovný deň. Ak je faktúra zo strany Objednávateľa prijatá v sobotu alebo v deň pracovného pokoja považuje sa za doručenú v najbližší pracovný deň. Lehota splatnosti elektronickej faktúry sa začína počítať odo dňa jej doručenia, nie odo dňa jej prijatia. Prípadné zmeny e-mailových adries podľa bodu 13.15 Zmluvy sú účinné odo dňa ich písomného oznámenia druhej Zmluvnej strane zaslanej z pôvodnej e-mailovej adresy.
	13. Za deň úhrady bude považovaný deň odpísania finančných prostriedkov z bankového účtu Objednávateľa. Lehota splatnosti faktúry je 60 dní odo dňa jej doručenia Objednávateľovi.
	14. Ak bude faktúra obsahovať nesprávne cenové alebo iné údaje alebo faktúra nebude obsahovať všetky údaje a náležitosti v zmysle platných právnych predpisov, najmä podľa § 74 Zákona o DPH, resp. nebude obsahovať uvedené údaje a doklady alebo bude obsahovať nesprávne, či neúplné údaje a doklady alebo ak elektronická faktúra nebude zaslaná v súlade s bodom 13.15 Zmluvy je Objednávateľ oprávnený ju vrátiť na doplnenie Zhotoviteľovi, čím sa preruší plynutie lehoty splatnosti faktúry a nová lehota splatnosti začína plynúť odo dňa doručenia novej riadne vyhotovenej faktúry.
	15. Zmluvné strany sú povinné zabezpečiť riadne uchovávanie a archiváciu faktúr v zmysle § 76 Zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy.
	16. Objednávateľ v súvislosti s fakturáciou neodmietne prijať elektronickú faktúru vyhotovenú Zhotoviteľom v súlade so Smernicou o elektronickej fakturácii, pokiaľ táto bude spĺňať ostatné náležitosti v zmysle tohto článku Zmluvy. Zmluvné strany sú pri fakturácii povinné dodržiavať ustanovenia Zákona o zaručenej elektronickej fakturácii a po vytvorení centrálneho ekonomického systému bude fakturácia prebiehať prostredníctvom tohto systému, pokiaľ im z tohto zákona takáto povinnosť vyplýva.
	17. Zmluvné strany sa dohodli, že Zhotoviteľovi nebude poskytnutý preddavok od Objednávateľa.
	18. Zhotoviteľ je oprávnený postúpiť svoje pohľadávky zo Zmluvy tretej osobe len na základe písomného súhlasu Objednávateľa. Prípadné postúpenie pohľadávky (pohľadávok) Zhotoviteľa uskutočnené v rozpore s predchádzajúcim bodom Zmluvy je neplatné a považuje sa za podstatné porušenie Zmluvy.
1. **ZDROJOVÝ KÓD**
	1. Zhotoviteľ je povinný pri záverečnej akceptácii Diela podľa Zmluvy, t. j. pri podpise Záverečného akceptačného protokolu odovzdať Objednávateľovi funkčné testovacie a produkčné prostredie.
	2. Zhotoviteľ je povinný pri záverečnej akceptácii Diela podľa Zmluvy, t. j. pri podpise Záverečného Akceptačného protokolu Objednávateľovi zároveň odovzdať úplný aktuálny zdrojový kód každého počítačového programu tvoriaceho súčasť Diela, ktorý bol Zhotoviteľom vytvorený pri plnení podľa Zmluvy (ďalej ako „**Vytvorený zdrojový kód**“), zapečatený, na neprepisovateľnom technickom nosiči dát s označením časti a verzie Diela, ktorej sa týka; za odovzdanie zdrojového kódu Objednávateľovi sa na účely Zmluvy rozumie odovzdanie technického nosiča dát IT Projektovému manažérovi Objednávateľa.
	3. Úplný zdrojový kód sa skladá z Vytvoreného zdrojového kódu a zo zdrojového kódu každého počítačového programu vytvoreného nezávisle od Diela (ďalej ako „**Preexistentný zdrojový kód**“).
	4. Dielo neobsahuje od zvyšku Diela oddeliteľný modul (časť) vytvorený Zhotoviteľom pri plnení Zmluvy, ktorý je bez úpravy použiteľný aj tretími osobami, aj na iné alebo podobné účely, ako je účel vyplývajúci zo Zmluvy.
	5. Vytvorený zdrojový kód musí byť v podobe, ktorá zaručuje možnosť overenia, že je kompletný a v správnej verzii, t. j. v takej, ktorá umožňuje kompiláciu, inštaláciu, spustenie a overenie funkcionality, a to vrátane kompletnej dokumentácie zdrojového kódu takejto časti Diela.
	6. Pre zamedzenie pochybností, povinnosti Zhotoviteľa týkajúce sa Vytvoreného zdrojového kódu platia i na akékoľvek opravy, zmeny, doplnenia, upgrade alebo update Vytvoreného zdrojového kódu a/alebo vyššie uvedenej dokumentácie, ku ktorým dôjde pri plnení Zmluvy alebo v rámci záručných opráv. Vytvorené zdrojové kódy budú vytvorené vyexportovaním z produkčného prostredia a budú odovzdané Objednávateľovi na elektronickom médiu v zapečatenom obale.Zhotoviteľ je povinný umožniť Objednávateľovi pri odovzdávaní Vytvoreného zdrojového kódu, pred zapečatením obalu, skontrolovať v priestoroch Objednávateľa prítomnosť Vytvoreného zdrojového kódu na odovzdávanom elektronickom médiu.
	7. Nebezpečenstvo poškodenia zdrojových kódov prechádza na Objednávateľa momentom prevzatia Diela ako celku, t. j. podpisom Záverečného akceptačného protokolu.
	8. Vytvorený zdrojový kód Diela vrátane dokumentácie zdrojového kódu bude prístupný v režime podľa § 31, ods. 4, písm. b) Vyhlášky č. 78/2020 Z. z. (s obmedzenou dostupnosťou pre orgán vedenia a orgány riadenia - zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na Preexistentný zdrojový kód.
	9. Ak je medzi Zmluvnými stranami uzatvorená Servisná zmluva, okamihom záverečnej akceptácie Diela, t. j. podpisom Záverečného akceptačného protokolu sa prístup k úplnému zdrojovému kódu vo vývojovom a produkčnom prostredí, vrátane nakladania s týmto zdrojovým kódom, riadi podmienkami dohodnutými v SLA zmluve.
	10. Zmluvné strany môžu dohodnúť, že okrem odovzdania Diela alebo jeho časti, poskytne Zhotoviteľ Objednávateľovi tiež primeranú a nevyhnutnú súčinnosť za účelom zverejnenia dokumentácie na verejne prístupnom úložisku (podľa inštrukcie Objednávateľa) v súlade s § 31 Vyhlášky č. 78/2020 Z. z..
2. **PRÁVA DUŠEVNÉHO VLASTNÍCTVA**
	1. Zhotoviteľ vyhlasuje, že v prípade, ak vykonaním Diela, prípadne jeho časti v zmysle Zmluvy bude vytvorené Autorské dielo v zmysle § 3 Autorského zákona (ďalej ako **„Autorské dielo“**) je Zhotoviteľ nositeľom autorských práv k Autorskému dielu alebo jeho časti vykonanému podľa Zmluvy a je oprávnený poskytnúť Objednávateľovi Autorské dielo alebo jeho časť v súlade s podmienkami Zmluvy. Zhotoviteľ zodpovedá voči tretím osobám za prípadné porušenie autorského práva alebo iného práva duševného vlastníctva v súvislosti s vytvoreným Autorským dielom a plnením podľa Zmluvy.
	2. Zmluvné strany vyhlasujú, že sú si vedomé, že v zmysle § 91, ods. 4 Autorského zákona sa na počítačový program, databázu podľa § 131 Autorského zákona a kartografické dielo vytvorené celkom alebo sčasti na objednávku vzťahujú ustanovenia o zamestnaneckom diele a Objednávateľ sa v tomto prípade považuje za zamestnávateľa a takto vytvorené Autorské dielo sa považuje za zamestnanecké dielo. Majetkové práva autora k takémuto Autorskému dielo vykonáva vo svojom mene a na svoj účet ex lege - bez nutnosti udelenia osobitých licencií Objednávateľ.
	3. V prípade, ak ktorákoľvek časť Autorského diela vytvoreného na základe Zmluvy nespadá pod právny režim zamestnaneckého diela, Zhotoviteľ k nemu udeľuje Objednávateľovi licencie podľa ďalších ustanovení Zmluvy a to na účel, pre ktorý bolo Dielo (jeho časť) vytvorené v súlade so Zmluvou. Poskytnutie licencie je viazané na moment akceptácie Diela alebo jeho časti, tzn. Objednávateľ nadobúda licencie k Autorskému dielu najneskôr dňom akceptácie Diela alebo jeho časti podľa Zmluvy podpisom Akceptačného protokolu (Záverečného akceptačného protokolu) k Dielu alebo jeho časti.
	4. Licencie podľa Zmluvy sa udeľujú ako výhradné, časovo, vecne a územne neobmedzené, a to v rozsahu majetkových práv autora, najmä avšak nielen na nasledovné používanie Autorského diela:
		1. vyhotovenie neobmedzeného množstva jeho rozmnoženín alebo zabezpečenie rozmnoženín technickými prostriedkami zvolenými podľa uváženia Objednávateľa,
		2. spojenie Autorského diela s iným dielom,
		3. rozširovanie Autorského diela akýmkoľvek spôsobom, použitie a šírenie na akýchkoľvek nosičoch,
		4. jeho spracovanie, úpravy, adaptáciu a/alebo preklad (tak strojového ako aj zdrojového kódu), usporiadanie alebo iné spracovanie Objednávateľom alebo Objednávateľom poverenými tretími osobami, spôsobmi a za podmienok uvedených v Autorskom zákone,
		5. nainštalovanie a spustenie Autorského diela na akejkoľvek infraštruktúre,
		6. poskytovanie sublicencií,
		7. kopírovanie alebo prekladanie akejkoľvek užívateľskej Dokumentácie poskytovanej v tlačenej podobe, online alebo v elektronickej forme,
		8. preinštalovanie Autorského diela,
		9. použitie Autorského diela alebo jeho časti na vytvorenie nového diela,
		10. integrovanie Autorského diela s ďalšími modulmi alebo iným dielom,
		11. zhotovenie záložných kópií Autorského diela.
	5. Oprávnenie na výkon práva používať Autorské dielo ako aj spracované a/alebo upravené a/alebo preložené Autorské dielo v rozsahu a spôsobmi podľa tohto článku Zmluvy prechádza pri zániku Objednávateľa na jeho právneho nástupcu.
	6. Autorské práva k Autorskému dielu v prípade zániku Zhotoviteľa prechádzajú v plnej miere na nástupnícky právny subjekt. Ak takýto subjekt v deň zániku Zhotoviteľa nebude ustanovený alebo k takémuto dňu Zhotoviteľ práva k Autorskému dielu neprevedie na iný subjekt, prevádzajú sa autorské práva k Autorskému dielu v plnej miere na Objednávateľa a to ku dňu zániku Zhotoviteľa bez právneho nástupcu.
	7. Zhotoviteľ odškodní Objednávateľa za konanie tretích strán v prípade, že dodané Autorské dielo alebo jeho časti dodané Zhotoviteľom predstavujú porušenie patentových, autorských, databázových práv, práv na výkresy alebo úžitkové vzory, obchodného tajomstva alebo zásah do vlastníckych práv tretej strany.
	8. V prípade, ak je súčasťou vytvorenia Diela dodávka softvéru 3. strán (tzv. podporný softvér) a/alebo databázy (softvér/databáza, ktoré neboli vyvinuté za účelom plnenia Zmluvy), Zhotoviteľ sa zaväzuje zabezpečiť pre Objednávateľa časovo neobmedzenú licenciu na použitie takéhoto softvéru/databázy vo forme, v ktorej túto licenciu poskytuje výrobca a/alebo distribútor tohto softvéru/databázy.
	9. Cena za licenciu na používanie Autorského diela podľa Zmluvy je zahrnutá v Cene Diela podľa Zmluvy. Zmluvné strany sa dohodli, že Objednávateľ nie je povinný udelenú výhradnú licenciu využiť.
3. **OCHRANA DÔVERNÝCH INFORMÁCIÍ A OSOBNÝCH ÚDAJOV**
	1. Ak Zhotoviteľ pri plnení predmetu Zmluvy bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle článku 4 ods. 8 Nariadenia GDPR a § 5 písm. p) Zákona o ochrane osobných údajov, Zmluvné strany sa zaväzujú uzatvoriť zmluvu o poverení spracúvaním osobných údajov v zmysle článku 28 Nariadenia GDPR a § 34 Zákona o ochrane osobných údajov, a to súčasne s uzatvorením Zmluvy. V zmluve o poverení spracúvaním osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so Zákonom o ochrane osobných údajov.
	2. Zmluvné strany sú povinné zaviazať mlčanlivosťou o osobných údajoch fyzické osoby, ktoré pri plnení Zmluvy prídu do styku s osobnými údajmi, pričom povinnosť mlčanlivosti trvá aj po skončení pracovného pomeru alebo obdobného pracovného vzťahu fyzických osôb.
	3. Zmluvné strany sú povinné zachovávať mlčanlivosť o všetkých Dôverných informáciách, ktoré získali v súvislosti s plnením Zmluvy, zabezpečiť ich ochranu a utajenie, zaobchádzať s Dôvernými informáciami ako s vlastnými dôvernými údajmi, vždy však najmenej v rozsahu primeranej odbornej starostlivosti, najmä chrániť ich pred poškodením, stratou, zničením, odcudzením, znehodnotením, akýmkoľvek iným sprístupnením alebo vyzradením akýmkoľvek tretím stranám, resp. osobám, alebo ich zverejnením a použiť Dôverné informácie výhradne na účely plnenia predmetu Zmluvy a v súlade s právnymi predpismi, ktoré upravujú nakladanie s takými Dôvernými informáciami a nepoužiť ich na žiadne iné účely.
	4. Zmluvná strana nie je oprávnená bez predchádzajúceho písomného súhlasu druhej Zmluvnej strany Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť, ani inak umožniť ich sprístupnenie alebo vyzradenie tretím stranám resp. osobám, s výnimkou:
		1. odborných poradcov Zmluvnej strany (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody vopred uzatvorenej so Zmluvnou stranou, najmenej v rozsahu a za podmienok upravených pre Zmluvné strany v Zmluve,
		2. ovládanej osoby Zmluvnej strany; ovládajúcej osoby Zmluvnej strany; osoby, vo vzťahu ku ktorej má ovládajúca osoba Zmluvnej strany postavenie ovládanej osoby alebo podobné postavenie; a osoby, v ktorej má ovládajúca osoba Zmluvnej strany postavenie ovládajúcej osoby alebo podobné postavenie, pričom uvedené osoby musia byť vo vzťahu k ochrane Dôverných informácií viazané povinnosťou zachovávania mlčanlivosti a povinnosťou zabezpečenia ochrany a utajenia Dôverných informácií najmenej v rozsahu a za podmienok upravených pre Zmluvné strany v  Zmluve, čo sa Zmluvné strany zaväzujú zabezpečiť ešte pred poskytnutím alebo oznámením alebo sprístupnením Dôverných informácií týmto osobám, a na tento účel uzatvoriť s týmito osobami písomnú dohodu o mlčanlivosti,
		3. Subdodávateľov, ak sa Subdodávateľ podieľa na plnení podľa Zmluvy, a ak je to potrebné pre účely plnenia povinností Zhotoviteľa podľa Zmluvy, pričom Subdodávateľ musí byť vo vzťahu k ochrane Dôverných informácií viazaný povinnosťou zachovávania mlčanlivosti a povinnosťou zabezpečenia ochrany a utajenia Dôverných informácií najmenej v rozsahu a za podmienok upravených pre Zmluvné strany v Zmluve, čo sa Zmluvné strany zaväzujú zabezpečiť ešte pred poskytnutím/oznámením/sprístupnením Dôverných informácií týmto Subdodávateľom, a  na tento účel uzatvoriť s týmito Subdodávateľmi písomnú dohodu o mlčanlivosti,
	5. Povinnosť Zmluvných strán zachovávať mlčanlivosť o Dôverných informáciách, ktoré získali v súvislosti s plnením Zmluvy sa nevzťahuje na Dôverné informácie, ktoré:
		1. boli zverejnené už pred podpisom Zmluvy;
		2. sa stanú všeobecne a verejne dostupné po podpise Zmluvy inak ako porušením povinností mlčanlivosti podľa Zmluvy alebo porušením povinnosti zachovávať mlčanlivosť zo strany inej osoby, ktorej Zmluvné strany poskytli Dôverné informácie na základe Zmluvy;
		3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
		4. boli získané Zhotoviteľom, resp. Objednávateľom od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie.
	6. Povinnosti Zmluvných strán zachovávať mlčanlivosť o Dôverných informáciách a zabezpečiť ich ochranu a utajenie podľa Zmluvy trvá aj po skončení Zmluvy, bez ohľadu na to, či Dielo bolo riadne zhotovené a odovzdané, a to po dobu 10 rokov od termínu stanoveného touto Zmluvou pre zhotovenie celého Diela. V prípade ukončenia účinnosti niektorých ustanovení Zmluvy nie sú dotknuté ustanovenia Zmluvy o ochrane Dôverných informácií, pokiaľ sa Zmluvné strany nedohodnú inak.
	7. Zmluvné strany sú povinné zabezpečiť utajenie, ochranu Dôverných informácií a dodržiavanie povinnosti mlčanlivosti vo vzťahu k Dôverným informáciám aj zo strany svojich štatutárnych orgánov, ich členov a zamestnancov podieľajúcich sa na plnení Zmluvy, pokiaľ im takéto Dôverné informácie boli poskytnuté, a to podpísaním vyhlásenia o mlčanlivosti zo strany príslušného člena štatutárneho orgánu alebo zamestnanca.
	8. Zmluvné strany prehlasujú, že získali alebo vynaložia všetko potrebné úsilie na získanie súhlasov svojich pracovníkov podieľajúcich sa na plnení Zmluvy k spracovaniu ich osobných údajov druhou Zmluvnou stranou v súlade s Nariadením GDPR a Zákonom o ochrane osobných údajov. Zmluvné strany sa zaväzujú spracovávať takto poskytnuté osobné údaje v súlade s Nariadením GDPR a Zákonom o ochrane osobných údajov a uchovávať ich len počas nevyhnutnej doby pre plnenie záväzkov podľa Zmluvy. Po uplynutí účelu, na ktorý boli osobné údaje poskytnuté, sú Zmluvné strany povinné poskytnuté osobné údaje zničiť.
4. **OCHRANA ZAMESTNANCOV ZHOTOVITEĽA A SUBDODÁVATEĽOV**
	1. Zhotoviteľ pri plnení predmetu Zmluvy zodpovedá za svojich zamestnancov, resp. iných pracovníkov, ich bezpečnosť a ochranu zdravia pri práci, a tiež za svojich Subdodávateľov. Zhotoviteľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy bezpečnosť svojich zamestnancov, resp. iných pracovníkov, zamestnancov, resp. iných pracovníkov Objednávateľa, Subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy.
	2. Zhotoviteľ je povinný v súvislosti s plnením predmetu Zmluvy vykonať opatrenia a určiť postupy na zaistenie bezpečnosti svojich zamestnancov, resp. iných pracovníkov a Subdodávateľov, a zabezpečiť prostriedky potrebné na ochranu života a zdravia pracovníkov v mieste plnenia predmetu Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je Zhotoviteľ povinný informovať Objednávateľa a ďalšie osoby zdržujúce sa na mieste plnenia predmetu Zmluvy.
	3. V prípade, ak budú miestom plnenia predmetu Zmluvy priestory Objednávateľa, povinnosti vyplývajúce z bodu 17.2 Zmluvy sa primerane uplatnia na Objednávateľa.
	4. Zhotoviteľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy, ktoré́ by pri práci mohli ohroziť bezpečnosť alebo zdravie zamestnancov, resp. iných pracovníkov Zhotoviteľa alebo jeho Subdodávateľov, zamestnancov, resp. iných pracovníkov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy.
	5. Zhotoviteľ je povinný bezodkladne oboznámiť Objednávateľa s mimoriadnou udalosťou (nebezpečná udalosť, pracovný úraz zamestnanca, resp. iného pracovníka Zhotoviteľa alebo inej osoby konajúcej v mene Zhotoviteľa), ktorá sa stala v súvislosti s plnením predmetu Zmluvy, a ktorá sa týka ochrany zamestnancov, resp. iných pracovníkov Zhotoviteľa a jeho Subdodávateľov. Povinnosť Zhotoviteľa podľa predchádzajúcej vety tohto bodu Zmluvy platí aj vtedy, ak k mimoriadnej udalosti nedošlo v súvislosti s plnením predmetu Zmluvy, ale došlo k nej na pracoviskách Objednávateľa.
5. **ZODPOVEDNOSŤ ZA ŠKODU A NÁHRADA ŠKODY**
	1. Nebezpečenstvo škody na Diele prechádza zo Zhotoviteľa na Objednávateľa odovzdaním a prevzatím Diela ako celku v súlade s článkom VIII. Zmluvy, t. j. podpísaním Záverečného akceptačného protokolu k Dielu oboma Zmluvnými stranami.
	2. Zhotoviteľ sa zaväzuje tak preventívne ako aj s prihliadnutím na okolnosti prípadu vykonávať všetky opatrenia potrebné na predchádzanie škodám, resp. na odvrátenie hroziacej škody alebo na jej zmiernenie.
	3. Každá Zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej Zmluvnej strane.
	4. Objednávateľ je oprávnený požadovať od Zhotoviteľa a Zhotoviteľ je povinný poskytnúť Objednávateľovi náhradu škody, ktorú Zhotoviteľ, jeho Subdodávatelia, alebo subdodávatelia Subdodávateľa spôsobili Objednávateľovi porušením povinností daných Zmluvou alebo v súvislosti s vykonávaním Zmluvy vrátane prípadu, kedy sa jedná o také porušenie povinnosti, na ktoré sa vzťahuje zmluvná pokuta podľa článku XX. Zmluvy.
	5. V nadväznosti na ust. § 379 Obchodného zákonníka Objednávateľ upozorňuje Zhotoviteľa, že vzhľadom na spôsob financovania Diela prostredníctvom Európskych štrukturálnych a investičných fondov môže výška škody spôsobenej porušením povinností Zhotoviteľa v závislosti od výšky korekcie, ktorú na základe takéhoto porušenia uplatní Poskytovateľ voči Objednávateľovi, dosiahnuť až výšku 100% z Ceny Diela.
	6. Náhrada škody je splatná do 30 kalendárnych dní odo dňa jej uplatnenia poškodenou Zmluvnou stranou, pričom výška škody, ktorej náhrada sa požaduje musí byť preukázateľná a odôvodnená.
	7. Uplatnením ani zaplatením zmluvnej pokuty nie je dotknutý nárok na náhradu škody v plnej výške.

# **UZATVÁRANIE ZMLÚV SO SUBDODÁVATEĽMI**

* 1. Zhotoviteľ pred uzatvorením Zmluvy predložil Objednávateľovi zoznam Subdodávateľov v zmysle a rozsahu podľa § 41 ods. 3) v spojení s § 41 ods. 6) Zákona o verejnom obstarávaní, ktorý tvorí prílohu Zmluvy.
	2. Zhotoviteľ nie je oprávnený plniť záväzky podľa Zmluvy prostredníctvom subjektov odlišných od Subdodávateľov uvedených v zozname podľa bodu 26.11.5 Zmluvy, pokiaľ nedôjde k ich zmene postupom podľa tohto článku Zmluvy.
	3. Za účelom každej zmeny v osobe existujúceho Subdodávateľa alebo doplnenia ďalšieho Subdodávateľa je Zhotoviteľ povinný najneskôr 5 pracovných dní pred navrhovanou zmenou Subdodávateľa (podpísaním zmluvy so Subdodávateľom) doručiť Objednávateľovi oznámenie o zmene v Zozname Subdodávateľov, ktoré musí obsahovať
		1. identifikačné údaje nového Subdodávateľa, ktorý bude vykonávať Dielo alebo jeho časť alebo iné plnenie podľa Zmluvy v nasledovnom rozsahu: obchodné meno, sídlo resp. miesto podnikania, IČO Subdodávateľa, meno, priezvisko, adresa pobytu a dátum narodenia osôb oprávnených konať za Subdodávateľa,
		2. podiel plnenia Zmluvy, ktorý má Zhotoviteľ v úmysle zabezpečiť prostredníctvom nového Subdodávateľa,
		3. informáciu, či Zhotoviteľ v súvislosti s vykonaním Diela poskytne Subdodávateľovi jednorazovo finančné prostriedky prevyšujúce sumu 100.000,00 EUR alebo v úhrne prevyšujúce sumu 250.000,00 EUR počas doby trvania Zmluvy, ak ide o opakujúce sa plnenie,
		4. ak sa novým Subdodávateľom nahrádza už schválený Subdodávateľ, identifikačné údaje nahrádzaného Subdodávateľa.
	4. Prílohou oznámenia podľa predchádzajúceho bodu Zmluvy bude
		1. potvrdenie o platnom zápise Subdodávateľa v registri partnerov verejného sektora podľa § 11 Zákona o verejnom obstarávaní (ak u Subdodávateľa vznikla povinnosť byť registrovaný podľa Zákona o registri partnerov verejného sektora),
		2. čestné vyhlásenie o tom, že Subdodávateľ nemá v registri partnerov verejného sektora zapísaného konečného užívateľa výhod, ktorým je osoba podľa § 11, ods. 1, písm. c) Zákona o verejnom obstarávaní (ak u Subdodávateľa vznikla povinnosť byť registrovaný podľa Zákona o registri partnerov verejného sektora) a
		3. doklady, na základe ktorých nahradzujúci Subdodávateľ preukáže, že spĺňa podmienky účasti uvedené v Súťaži, ktorých splnenie Zhotoviteľ v procese Verejného obstarávania preukázal kapacitami nahradeného Subdodávateľa (uvedené sa uplatní len v prípade zmeny v osobe Subdodávateľa, ktorého kapacitami Zhotoviteľ preukázal splnenie niektorej z podmienok účasti v Súťaži),
		4. čestné vyhlásenie, o tom, že Subdodávateľ nie je sankcionovanou osobou, na ktorú sa vzťahuje sankčné opatrenie v zmysle zákona č. 289/2016 Z. z o vykonávaní medzinárodných sankcií a o doplnení zákona  č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, nariadenia Rady (EÚ) č. 269/2014 v znení neskorších predpisov alebo nariadenia Rady (EÚ) č. 833/2014 v znení neskorších predpisov,
		5. čestné vyhlásenie, že u Subdodávateľa nefiguruje ruská účasť, ktorá prekračuje limity stanovené v článku 5 nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022,
		6. čestné vyhlásenie, že Subdodávateľ ani jeho štatutárni zástupcovia nie sú ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku.
	5. Objednávateľ je oprávnený písomne (napríklad poštou, e-mailom) namietať voči zmene Subdodávateľa len vtedy, ak by neboli splnené podmienky uvedené v bode 19.3 alebo 19.4 Zmluvy, a to najneskôr 5 pracovných dní odo dňa doručenia oznámenia Zhotoviteľom.
	6. Ak sa Objednávateľ v lehote podľa bodu 19.5 Zmluvy nevyjadrí, predpokladá sa, že s navrhovanou zmenou Zoznamu Subdodávateľov súhlasí a Zhotoviteľ môže Subdodávateľa použiť. To neplatí, ak je predmetom zmeny Subdodávateľa niektorý z Kľúčových Expertov. Zmenu v osobe Kľúčového Experta nie je Zhotoviteľ oprávnený vykonať bez písomného potvrdenia Objednávateľa, že nový Kľúčový Expert spĺňa podmienky podľa bodu 19.4.3 Zmluvy.
	7. Zhotoviteľ je povinný zabezpečiť, aby jeho Subdodávatelia mohli Dielo vykonať prostredníctvom svojich ďalších subdodávateľov len za splnenia podmienky ich platného zápisu v registri partnerov verejného sektora podľa § 11 Zákona o verejnom obstarávaní (ak u týchto subdodávateľov vznikla povinnosť byť registrovaní podľa Zákona o registri partnerov verejného sektora), pričom v prípade nedodržania týchto podmienok Zhotoviteľ voči Objednávateľovi zodpovedá za škodu spôsobenú ich porušením.
	8. Na základe písomnej žiadosti Objednávateľa je Zhotoviteľ povinný najneskôr do 3 pracovných dní odo dňa doručenia žiadosti odovzdať Objednávateľovi kópiu každej uzatvorenej subdodávateľskej zmluvy v znení jej prípadných dodatkov. Zhotoviteľ je v takomto prípade oprávnený nesprístupniť Objednávateľovi údaje o výške odmeny za vykonanie diela, ktorú je Zhotoviteľ povinný uhradiť Subdodávateľovi. Objednávateľ sa zaväzuje nesprístupniť subdodávateľské zmluvy poskytnuté Zhotoviteľom tretím osobám (s výnimkou Poskytovateľa) a zaväzuje sa dodržať obchodné tajomstvo v nich uvedené. Za týmto účelom je Zhotoviteľ povinný písomne upozorniť Objednávateľa na ustanovenia, ktoré sú obchodným tajomstvom.
	9. Zmluvné strany vyhlasujú, že odsúhlasenie výberu Subdodávateľov Objednávateľom alebo vykonanie Diela alebo jeho časti Subdodávateľom žiadnym spôsobom nezbavuje Zhotoviteľa záväzkov a povinností vyplývajúcich mu zo Zmluvy a Zhotoviteľ je zodpovedný za plnenie Subdodávateľov, ako by plnil sám.
	10. Pre odstránenie pochybností Zmluvné strany vyhlasujú, že Zhotoviteľ je povinný postupovať podľa tohto článku Zmluvy aj v prípade, ak v priebehu Verejného obstarávania nepredložil Objednávateľovi žiadny Zoznam Subdodávateľov resp. tvrdil, že Dielo vykoná osobne a následne vznikla potreba vykonať Dielo alebo jeho časť Subdodávateľom.
	11. Zhotoviteľ je povinný písomne oznámiť Objednávateľovi každú zmenu údajov Subdodávateľa uvedených v bode 19.3.1 Zmluvy, a to v lehote 14 kalendárnych dní odo dňa, kedy k zmene došlo.
	12. Pre odstránenie akýchkoľvek pochybnosti sa Zmluvné strany dohodli, že prípadná zmena osoby Subdodávateľa (jej nahradenie resp. vymazanie zo Zoznamu Subdodávateľov) nezakladá povinnosť Zmluvných strán uzatvoriť dodatok k Zmluve, predmetom ktorého by bola aktualizácia prílohy uvedenej v bode 26.11.5 Zmluvy týkajúca sa údajov o Subdodávateľoch.

# **SANCIE A ZMLUVNÉ POKUTY**

* 1. Nárok na zaplatenie zmluvných pokút dohodnutých medzi Zmluvnými stranami v  Zmluve (ďalej len zmluvná pokuta) vzniká dotknutej Zmluvnej strane dňom porušenia zabezpečovanej zmluvnej povinnosti. Pre vznik nároku na zaplatenie zmluvnej pokuty je rozhodné porušenie zabezpečovanej povinnosti. Zavinenie účastníka sa nevyžaduje.
	2. Zmluvná strana, ktorá zabezpečenú zmluvnú povinnosť porušila, je povinná príslušnú zmluvnú pokutu zaplatiť druhej Zmluvnej strane do 30 kalendárnych dní odo dňa kedy bola na zaplatenie zmluvnej pokuty vyzvaná druhou Zmluvnou stranou.
	3. Zmluvná pokuta sa považuje za zaplatenú jej pripísaním na účet Zmluvnej strany v peňažnom ústave uvedenom v záhlaví Zmluvy.
	4. Zmluvná strana, ktorá zabezpečenú zmluvnú povinnosť porušila, je povinná plniť povinnosť, ktorej splnenie bolo zabezpečené zmluvnou pokutou, aj po jej zaplatení.
	5. Zmluvná strana je oprávnená požadovať náhradu škody spôsobenej porušením povinnosti, na ktorú sa vzťahuje zmluvná pokuta a zároveň sa domáhať náhrady všetkej spôsobenej škody vrátane jej časti presahujúcej dohodnutú zmluvnú pokutu. Zaplatením zmluvnej pokuty tak nie je dotknuté právo Objednávateľa na náhradu škôd, ktoré mu vzniknú porušením povinností Zhotoviteľa.
	6. Pre prípad porušenia povinnosti Zhotoviteľa vykonať Dielo a poskytnúť všetko plnenie podľa Zmluvy najneskôr v lehote uvedenej v bode 5.1 Zmluvy, je Zhotoviteľ povinný zaplatiť Objednávateľovi zmluvnú pokutu vo výške 0,05 % z Ceny Diela bez DPH za každý aj začatý deň trvania porušovania zabezpečenej zmluvnej povinnosti Zhotoviteľom.
	7. Pre prípad porušenia povinnosti Zhotoviteľa odovzdať Objednávateľovi Projektový iniciálny dokument a Detailný návrh riešenia Diela v lehote podľa časového harmonogramu uvedeného v Opise predmetu zákazky, časť 3. Harmonogram projektu, je Zhotoviteľ povinný zaplatiť Objednávateľovi zmluvnú pokutu vo výške 300,- EUR za každý aj začatý deň trvania porušovania zabezpečenej zmluvnej povinnosti Zhotoviteľom.
	8. Pre prípad porušenia povinnosti Zhotoviteľa odstrániť záručnú Vadu Diela v lehote podľa bodu 12.8 Zmluvy, je Zhotoviteľ povinný zaplatiť Objednávateľovi zmluvnú pokutu vo výške 300,- EUR za každý aj začatý deň trvania porušovania zabezpečenej zmluvnej povinnosti Zhotoviteľom.
	9. Pre prípad porušenia povinnosti Zhotoviteľa podľa bodu 7.3 Zmluvy v spojení s bodom 7.4 Zmluvy, t. j. povinnosti Zhotoviteľa vykonávať Dielo prostredníctvom Kľúčových Expertov, ktorými preukazoval podmienky účasti v Súťaži a ich nahradenia postupom podľa bodu 7.4 Zmluvy, je Zhotoviteľ povinný zaplatiť Objednávateľovi zmluvnú pokutu vo výške 1.000,- EUR, a to za každé porušenie zabezpečenej zmluvnej povinnosti Zhotoviteľom a pre každý prípad porušenia zabezpečenej zmluvnej povinnosti Zhotoviteľom.
	10. V prípade výskytu právnych vád Diela alebo jeho ktorejkoľvek časti v zmysle bodu 12.4 Zmluvy je Zhotoviteľ povinný zaplatiť Objednávateľovi za každú jednotlivú právnu vadu Diela zmluvnú pokutu vo výške 10.000,- EUR. Tým nie sú dotknuté povinnosti Zhotoviteľa podľa bodu 12.4 Zmluvy.
	11. Zmluvná strana, ktorá akýmkoľvek spôsobom porušila svoju povinnosť mlčanlivosti, či ochrany Dôverných informácií podľa Zmluvy, je povinná druhej Zmluvnej strane zaplatiť zmluvnú pokutu vo výške 10.000,- EUR a to za každé porušenie zabezpečenej zmluvnej povinnosti a pre každý prípad porušenia zabezpečenej zmluvnej povinnosti.
	12. V prípade omeškania Objednávateľa so splnením peňažného záväzku alebo jeho časti podľa Zmluvy, má Zhotoviteľ právo v súlade s § 369a Obchodného zákonníka uplatniť si z nezaplatenej sumy úroky z omeškania v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
	13. Zmluvné strany vyhlasujú, že výška zmluvných pokút dojednaných podľa Zmluvy je obvyklá a primeraná povahe a významu zabezpečovaných záväzkov a s touto výškou bez námietok súhlasia.

# **POVINNOSŤ ZHOTOVITEĽA PRI VÝKONE AUDITU/ KONTROLY/ OVEROVANIA**

* 1. Zhotoviteľ berie na vedomie, že podpisom Zmluvy sa stáva súčasťou Systému riadenia európskych štrukturálnych a investičných fondov a Systému finančného riadenia. Zhotoviteľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. v Zákone o finančnej kontrole, zákone č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, Zákone o EŠIF, zákone č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie. Ustanovenia tohto článku sa uplatnia len v prípade a v rozsahu v akom finančné prostriedky Objednávateľa určené na zaplatenie Ceny Diela sú finančnými prostriedkami z Európskych štrukturálnych a investičných fondov.
	2. Zhotoviteľ je povinný strpieť výkon kontroly/auditu/overovania oprávnenými osobami v súvislosti s vykonaným Dielom a poskytnúť im všetku potrebnú súčinnosť, a to kedykoľvek počas platnosti a účinnosti Zmluvy, ako v termínoch stanovených pre Objednávateľa v zmluvných vzťahoch s príslušnými orgánmi zapojenými do implementácie fondov Európskej únie, v rámci ktorých si Objednávateľ nárokuje financovanie výdavkov, ktoré vznikli s plnením podľa Zmluvy.
	3. Zhotoviteľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode tohto článku Zmluvy a vytvoriť podmienky pre jej výkon v zmysle príslušných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov, a to počas platnosti a účinnosti Zmluvy, počas platnosti a účinnosti Zmluvy o NFP a najneskôr do 31.12.2029. Uvedená doba sa predĺži v prípade, ak nastanú skutočnosti uvedené v článku 90 Nariadenia Rady (ES) č. 1083/2006 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1083/2006 pre programové obdobie 2014 – 2020) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Zhotoviteľ sa zaväzuje podrobiť sa aj výkonu kontroly poverenými zamestnancami Objednávateľa. Poverení zamestnanci Objednávateľa vykonávajúci kontrolu majú počas celého programového obdobia Operačného programu Integrovaná infraštruktúra prístup ku všetkým obchodným dokumentom Zhotoviteľa súvisiacim s výdavkami a plnením povinností podľa Zmluvy.
	4. Oprávnenými osobami pre účely tohto článku Zmluvy sú najmä:
		1. zástupcovia Objednávateľa a nimi poverené osoby,
		2. zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
		3. Najvyšší kontrolný úrad SR, Úrad pre verejné obstarávanie, Úrad vládneho auditu, OLAF, Certifikačný orgán a nimi poverené osoby,
		4. orgán auditu, jeho spolupracujúce orgány a nimi poverené osoby,
		5. splnomocnení zástupcovia Európskej Komisie a Európskeho dvora audítorov,
		6. orgán zabezpečujúci ochranu finančných záujmov EÚ,
		7. osoby prizvané alebo poverené orgánmi uvedenými v bode 21.4.1 až 21.4.6 Zmluvy v súlade s príslušnými právnymi predpismi Slovenskej republiky a Európskej únie,
		8. vecne príslušná autorita v zmysle Zákona o KB.
	5. Zhotoviteľ berie na vedomie, že sprostredkovateľský orgán operačného programu Integrovaná infraštruktúra prioritná os 7 Informačná spoločnosť (ďalej ako „**Sprostredkovateľský orgán**“) je pri vykonávaní administratívnej finančnej kontroly v nevyhnutnom rozsahu oprávnený od Objednávateľa alebo od osoby, ktorá je vo vzťahu k finančnej operácii alebo jej časti zhotoviteľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej na účely tohto článku Zmluvy aj ako „**Tretia osoba**“):
		1. vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste,
		2. vyžadovať od Tretej osoby súčinnosť v rozsahu oprávnení podľa Zákona o finančnej kontrole,
		3. osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok Tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti,
		4. oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.
	6. Sprostredkovateľský orgán je pri vykonávaní administratívnej finančnej kontroly podľa Zákona o finančnej kontrole povinný potvrdiť Tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak Sprostredkovateľský orgán žiada o poskytnutie podkladov nad rámec definovaný Zmluvou o NFP); tieto veci Sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. Trestný poriadok v znení neskorších predpisov, alebo na iné konanie podľa osobitných predpisov. Zhotoviteľ je povinný zabezpečiť prítomnosť oprávnených osôb zo strany Zhotoviteľa počas vykonávania kontroly u Zhotoviteľa.
	7. Vykonaním kontroly oprávnenej osoby podľa bodu 21.4.1 Zmluvy, resp. Poskytovateľa alebo ním poverených osôb podľa Zmluvy o NFP, nie je dotknuté právo riadiaceho orgánu alebo inej oprávnenej osoby na vykonanie novej kontroly/vládneho auditu, a to počas celej doby účinnosti Zmluvy o NFP.
	8. Účastníci Zmluvy sa zaväzujú, že počas plnenia Zmluvy budú navzájom spolupracovať a vyvinú maximálne úsilie a súčinnosť, aby bol jej predmet zrealizovaný v súlade so Zmluvou. Zhotoviteľ je povinný zabezpečiť prijatie nápravných opatrení a definovanie termínov na odstránenie zistených nedostatkov z výkonu kontroly/auditu/overovania podľa tohto článku Zmluvy.

# **BEZPEČNOSŤ VÝVOJA DIELA**

* 1. Zhotoviteľ sa v súvislosti s plnením Zmluvy zaväzuje dodržiavať požiadavky na bezpečnosť stanovené:
		1. Zákonom o KB, Zákonom o ITVS, Vyhláškou č. 78/2020 Z. z., Vyhláškou č. 179/2020 Z. z., Zákonom o ochrane osobných údajov, Nariadením GDPR,
		2. bezpečnostnou politikou Objednávateľa a ďalšími Objednávateľom vydanými a sprístupnenými bezpečnostnými smernicami a politikami,
		3. bezpečnostnými požiadavkami uvedenými v Zmluve.
	2. Subdodávatelia Zhotoviteľa a pracovníci Zhotoviteľa, ktorí budú vykonávať pre Objednávateľa činnosti súvisiace s plnením Zmluvy, musia byť poučení o povinnostiach podľa predchádzajúceho bodu tohto článku Zmluvy a o tomto poučení musí Zhotoviteľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá Zhotoviteľ.
	3. Zhotoviteľ sa zaväzuje zaistiť bezpečnosť a odolnosť Diela voči aktuálne známym typom útokov a pred jeho odovzdaním vykonať testovanie na prítomnosť známych zraniteľností. V prípade zistenia zraniteľností sa Zhotoviteľ zaväzuje tieto zraniteľnosti odstrániť, vykonať opätovné testovanie a zdokumentovaný výsledok testovania odovzdať Objednávateľovi spolu s Dielom.
	4. Zhotoviteľ umožní Objednávateľovi vykonať skeny zraniteľností alebo penetračné testy zhotoveného Diela alebo jeho časti v prostredí Objednávateľa pred jeho odovzdaním, pričom sa Zhotoviteľ zaväzuje všetky, týmto testovaním, zistené nedostatky pred odovzdaním Diela alebo jeho časti odstrániť.
	5. Dielo musí byť vyvíjané v bezpečnom vývojovom prostredí s použitím nástrojov, ktoré musia byť:
		1. získané legálnym spôsobom z dôveryhodných zdrojov,
		2. stále podporované výrobcom nástroja (t. j. výrobca poskytuje bezpečnostné aktualizácie) a nesmú byť označené ako zastarané,
		3. aktualizované a musia byť aplikované bezpečnostné záplaty vydané výrobcom nástroja.
	6. Vo vývojovom prostredí, v ktorom bude Dielo vyvíjané, musia byť implementované opatrenia na:
		1. zabezpečenie integrity vyvíjaného Diela na základe najvyššej Objednávateľom požadovanej úrovne ochrany dôvernosti, integrity a dostupnosti informácií, ktoré budú spracovávané vo vyvíjanom riešení a
		2. zaistenie dôvernosti na základe Objednávateľom požadovanej úrovne ochrany dôverných údajov.
	7. Zhotoviteľ je povinný spĺňať nasledovné podmienky pri zhotovovaní Diela, alebo jeho časti:
		1. pri tvorbe zdrojového kódu Diela, alebo jeho časti musí byť použitý systém na verzionovanie (umožňujúci sledovanie zmien v jednotlivých verziách),
		2. nesmú sa používať funkcie/volania/nástroje, ktoré sú podľa ich dokumentácie v súčasnej dobe zastarané (angl. deprecated) alebo nebezpečné (angl. unsafe) a mali by byť nahradené odporúčanými alternatívami,
		3. Dielo, resp. jeho časť musí podporovať logovanie a parametrizovateľnú tvorbu logov,
		4. logy musia byť centrálne ukladané a archivované minimálne 6 mesiacov po skončení záručnej doby Diela podľa bodu 12.2 Zmluvy,
		5. ak implementované Dielo, resp. jeho časť potrebuje spracovávať Dôverné informácie, počas vývoja aj testovania musia byť použité anonymizované, resp. fiktívne údaje,
		6. počas vývoja Diela musí byť zabezpečené pravidelné monitorovanie nových zraniteľností jednotlivých (najmä externých) súčastí Diela a pravidelné aplikovanie autorizovaných bezpečnostných záplat.
	8. Kontrola vykonaných opatrení sa vykonáva dvoma spôsobmi:
		1. pri odovzdávaní Diela na mieste dohodnutom medzi Objednávateľom a Zhotoviteľom,
		2. počas implementácie Diela, resp. jeho časti na mieste, kde prebieha vývoj riešenia.

# **UKONČENIE ZMLUVY**

* 1. Zmluvné strany majú právo ukončiť Zmluvu pred jej riadnym splnením
		1. písomnou dohodou Zmluvných strán, ku dňu uvedenému v tejto dohode; Zmluvné strany si v dohode súčasne dohodnú spôsob vysporiadania vzájomných práv a nárokov vyplývajúcich zo Zmluvy,
		2. písomným odstúpením od Zmluvy.
	2. Odstúpenie od Zmluvy je účinné dňom doručenia písomného odstúpenia druhej Zmluvnej strane.
	3. Odstúpenie sa považuje za doručené, ak bolo adresátom prevzaté alebo ak bolo vrátené odosielateľovi ako nedoručiteľné a adresát svojím konaním alebo opomenutím zmaril doručenie odstúpenia; v takom prípade sa odstúpenie považuje za doručené uplynutím tretieho dňa odo dňa jeho vrátenia odosielateľovi.
	4. Objednávateľ môže od Zmluvy odstúpiť v prípade:
		1. ak bolo proti Zhotoviteľovi začaté konkurzné alebo reštrukturalizačné konanie,
		2. ak bol na majetok Zhotoviteľa vyhlásený konkurz,
		3. ak bol proti Zhotoviteľovi pre nedostatok majetku zamietnutý návrh na vyhlásenie konkurzu,
		4. ak je Zhotoviteľ ako právnická osoba oprávnená podnikať v likvidácii,
		5. ak ešte nedošlo k plneniu zo Zmluvy a výsledky finančnej kontroly Poskytovateľa, s ktorým Objednávateľ uzavrel Zmluvu o NFP, neumožňujú financovanie výdavkov vzniknutých na základe Verejného obstarávania,
		6. podstatného porušenia Zmluvy zo strany Zhotoviteľa, pričom za podstatné porušenie Zmluvy Zhotoviteľom sa považuje najmä porušenie povinností, v súvislosti s ktorými si Objednávateľ môže uplatniť zmluvnú pokutu podľa článku XX. Zmluvy a porušenie povinností Zhotoviteľa, ktoré sú takto označené v Zmluve,
		7. nepodstatného porušenia Zmluvy, pričom za nepodstatné porušenie Zmluvy sa považuje každé porušenie povinnosti Zhotoviteľa podľa Zmluvy, resp. nedodržanie jeho záväzkov podľa Zmluvy okrem podstatného porušenia Zmluvy podľa bodu 23.4.6 Zmluvy,
	5. Zhotoviteľ je oprávnený odstúpiť od Zmluvy, ak Objednávateľ porušil Zmluvu podstatným spôsobom, pričom za podstatné porušenie Zmluvy Objednávateľom sa považuje, ak je Objednávateľ v omeškaní s úhradou dohodnutej platby a nezaplatil ani v dodatočnej lehote 60 dní stanovenej na základe písomnej výzvy Zhotoviteľa, doručenej Objednávateľovi po uplynutí lehoty splatnosti faktúry a porušenie povinností Objednávateľa, ktoré sú ako podstatné označené v Zmluve.
	6. Zmluvné strany sú oprávnené odstúpiť od Zmluvy tiež z dôvodov ustanovených zákonom.
	7. V prípade, ak nastane dôvod odstúpenia od Zmluvy v zmysle bodov 23.4.1 až 23.4.6 Zmluvy alebo bodu 23.5 Zmluvy alebo bodu 23.6 Zmluvy, oprávnená Zmluvná strana je oprávnená odstúpiť od Zmluvy bez zbytočného odkladu potom, čo sa dozvedela o takomto porušení povinnosti druhej Zmluvnej strany, alebo o vzniku takejto skutočnosti, zakladajúcej jej právo na odstúpenie od Zmluvy, a to doručením písomného oznámenia o odstúpení druhej Zmluvnej strane. V oznámení o odstúpení od Zmluvy musí byť uvedený dôvod, pre ktorý Zmluvná strana od Zmluvy odstupuje a musí byť riadne doručené druhej Zmluvnej strane. Zmluva doručením oznámenia o odstúpení podľa tohto bodu Zmluvy zaniká v celom rozsahu.
	8. V prípade nepodstatného porušenia Zmluvy Zhotoviteľom podľa bodu 23.4.7 Zmluvy je Objednávateľ oprávnený odstúpiť od Zmluvy, ak Zhotoviteľ svoju povinnosť nesplní ani v dodatočnej primeranej lehote určenej Objednávateľom. V oznámení o odstúpení od Zmluvy musí byť uvedený dôvod, pre ktorý Objednávateľ od Zmluvy odstupuje, skutočnosť, že Zhotoviteľ nesplnil povinnosť, ktorá je dôvodom pre odstúpenie Objednávateľa od Zmluvy, a to ani v dodatočnej lehote určenej Objednávateľom a musí byť riadne doručené Zhotoviteľovi. Zmluva doručením oznámenia o odstúpení podľa tohto bodu Zmluvy zaniká v celom rozsahu.
	9. V prípade odstúpenia od Zmluvy Objednávateľom alebo Zhotoviteľom v súlade s týmto článkom Zmluvy, Zmluvné strany sú povinné bez zbytočného odkladu po zániku Zmluvy začať rokovania o spôsobe vyporiadania všetkých vzájomných práv a nárokov vyplývajúcich zo Zmluvy a vyporiadať alebo dohodnúť spôsob vyporiadania vzájomných práv a nárokov vyplývajúcich zo Zmluvy v lehote dohodnutej medzi Zmluvnými stranami.
	10. Odstúpenie od Zmluvy sa nedotýka nároku na náhradu škody vzniknutej porušením Zmluvy, nároku na zaplatenie zmluvnej pokuty, ktorý vznikol do účinnosti odstúpenia, a ďalej ustanovení, ktoré vzhľadom na svoju povahu majú trvať aj po ukončení Zmluvy, najmä ustanovenia o povinnosti mlčanlivosti, komunikácii a riešení sporov.

# **PROTIKORUPČNÁ DOLOŽKA**

* 1. Zmluvné strany sa pri plnení Zmluvy zaväzujú striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
	2. Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v mene Zhotoviteľa pri poskytovaní plnenia podľa Zmluvy pre Objednávateľa alebo v jeho mene na základe Zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo podniku alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení Zmluvy. Zhotoviteľ sa zaväzuje okamžite oznámiť Objednávateľovi primeranou formou akékoľvek podozrenie na porušenie povinností podľa tohto článku Zmluvy alebo akékoľvek skutočnosti, v dôsledku ktorých by sa vyhlásenie Zhotoviteľa podľa tohto bodu ukázalo ako nepravdivé a byť plne súčinný pri dôkladnom vyšetrení podozrenia
	3. Akékoľvek preukázané korupčné správanie Zhotoviteľa alebo porušenie povinností podľa bodu 24.1 a 24.2 Zmluvy sa považuje za podstatné porušenie Zmluvy.
1. **VYŠŠIA MOC**
	1. Zmluvné strany nezodpovedajú za čiastočné alebo úplné neplnenie povinností daných Zmluvou v prípade (a v tom rozsahu), kedy toto neplnenie bolo výsledkom udalosti alebo okolnosti spôsobenej Vyššou mocou.
	2. Zodpovednosť Zmluvnej strany podľa bodu 25.1 Zmluvy nevylučuje prekážka spôsobená Vyššou mocou, ktorá vznikla v dobe, kedy povinná strana bola v oneskorení s plnením svojej povinnosti.
	3. Pre účely tohto ustanovenia znamená „Vyššia moc“ takú mimoriadnu a neodvrátiteľnú udalosť mimo kontrolu Zmluvnej strany, ktorá sa na ňu odvoláva, ktorú objektívne pri vynaložení odbornej starostlivosti nemohla predvídať pri uzavretí Zmluvy a ktorá jej bráni v plnení záväzkov vyplývajúcich zo Zmluvy. Také udalosti môžu byť okrem ďalších prípadov predovšetkým vojny, revolúcie, požiare veľkého rozsahu, záplavy, povodne, živelné pohromy, dopravné embargá, štrajky a pod.
	4. O vzniku a zániku Vyššej moci a jej príčinách upovedomí Zmluvná strana odvolávajúca sa na Vyššiu moc najneskôr do 5 kalendárnych dní odo dňa, kedy sa o jej vzniku dozvedela druhú Zmluvnú stranu. Zmluvná strana odvolávajúca sa na Vyššiu moc je povinná predložiť druhej Zmluvnej strane dôveryhodný dôkaz o tejto skutočnosti.
	5. Bez ohľadu na iné ustanovenia Zmluvy Zhotoviteľ nenesie zodpovednosť za škodu alebo stratu na Diele spôsobenú vojnou, nepokojmi alebo operáciami vojnového charakteru, inváziou, občianskou vojnou, revolúciou, nastolením vojenskej diktatúry, teroristickými činmi, konfiškáciou a znárodnením, jadrovou reakciou, jadrovým žiarením alebo zamorením a tlakovou vlnou ako aj z dôvodov, ktoré sú mimo vplyv Zhotoviteľa a nie sú bežne poisťované na poistnom trhu.

# **SPOLOČNÉ A ZÁVEREČNÉ USTANOVENIA**

* 1. Zmluva nadobúda platnosť dňom jej podpisu obidvomi Zmluvnými stranami a účinnosť v deň nasledujúci po zverejnení Zmluvy v Centrálnom registri zmlúv v súlade s ustanovením § 47a zákona č. 40/1964 Zb. Občianskeho zákonníka v znení neskorších predpisov a § 5a Zákona o slobodnom prístupe k informáciám. Zmluvné strany berú na vedomie a súhlasia, že Zmluva bude zverejnená v Centrálnom registri zmlúv v súlade so Zákonom o slobodnom prístupe k informáciám.
	2. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v poslednom mesiaci, pripadne koniec lehoty na jeho posledný deň.
	3. Zhotoviteľ nesmie previesť svoj záväzok vykonania Diela alebo jeho časti na inú osobu. Porušenie tejto povinnosti Zmluvné strany považujú za podstatné porušenie Zmluvy.
	4. V súlade s ustanovením § 401 Obchodného zákonníka predlžuje Zhotoviteľ premlčaciu lehotu na všetky záväzky Zhotoviteľa voči Objednávateľovi a Objednávateľ premlčaciu lehotu na všetky záväzky Objednávateľa voči Zhotoviteľovi na 10 rokov odo dňa, kedy začala premlčacia doba plynúť po prvýkrát.
	5. Zmluvný vzťah sa riadi právnym poriadkom platným na území Slovenskej republiky, pričom akékoľvek spory medzi Zmluvnými stranami rozhodne príslušný všeobecný súd Slovenskej republiky.
	6. Spory Zmluvných strán neoprávňujú Zhotoviteľa zastaviť plnenie podľa Zmluvy.
	7. Zmluva je uzatvorená podľa § 536 a nasl. Obchodného zákonníka, pokiaľ nie je v Zmluve uvedené inak.
	8. Zmluvné strany na základe Verejného obstarávania súčasne so Zmluvou uzatvárajú aj SLA zmluvu, ktorej predmetom je poskytovanie služieb prevádzky, podpory, údržby a rozvoja Diela zhotoveného na základe Zmluvy. Zmluvné strany preto potvrdzujú a vyhlasujú, že z povahy a účelu Zmluvy a SLA zmluvy, ktorý je Zmluvným stranám známy pri ich uzatváraní aj na základe Verejného obstarávania, má SLA zmluva vo vzťahu k Zmluve povahu závislej zmluvy v zmysle ust. § 275, ods. 2 a ods. 3 Obchodného zákonníka, pretože splnením záväzku zhotovenia, dodania a implementácie Diela podľa Zmluvy dôjde k vytvoreniu softvérového riešenia, ktorý má byť predmetom poskytovania služieb prevádzky, podpory, údržby a rozvoja podľa SLA zmluvy. Zmluvné strany sa preto dohodli, že zánik Zmluvy iným spôsobom, než splnením, alebo spôsobom nahrádzajúcim splnenie spôsobuje zánik SLA zmluvy, a to s podobnými právnymi účinkami.
	9. Ak sa stane alebo ak je akékoľvek ustanovenie alebo podmienka Zmluvy neplatnou alebo nevynútiteľnou, neovplyvňuje táto neplatnosť alebo nevynútiteľnosť ostatné ustanovenia Zmluvy, pokiaľ z právnych predpisov nevyplýva inak.
	10. Písomnosti doručované poštou sú považované za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v Zmluve alebo na korešpondenčnej adrese písomne oznámenej Zmluvnej strane, považujú sa písomnosti za doručené tretím dňom od uloženia zásielky na pošte; v prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
	11. Súčasťou Zmluvy sú nasledovné prílohy:
		1. Opis predmetu zákazky
		2. Podrobný popis činností a rozsahu zodpovednosti jednotlivých Expertov pri realizácii Diela
		3. Návrh na plnenie kritérií zo dňa [●]
		4. Zoznam Expertov
		5. Zoznam Subdodávateľov
	12. Zmluva je vyhotovená v slovenskom jazyku v piatich (5) vyhotoveniach s platnosťou originálu. Zhotoviteľ obdrží dve (2) vyhotovenia Zmluvy a Objednávateľ obdrží tri (3) vyhotovenia Zmluvy.
	13. Zmluvné strany si Zmluvu prečítali, jej ustanoveniam porozumeli a na znak súhlasu s jej znením ju slobodne, vážne, nie v tiesni ani za nápadne nevýhodných podmienok podpisujú.

|  |  |  |
| --- | --- | --- |
| V Bratislave dňa [●]Za Objednávateľa |  | V [●] dňa [●]Za Zhotoviteľa |
| [●]generálny riaditeľSLOVENSKÝ VODOHOSPODÁRSKY PODNIK, štátny podnik |  | **uchádzač**[●]meno a priezvisko štatutárneho orgánuoznačenie štatutárneho orgánuobchodné meno spoločnosti |